title: Tero Nieminen

text: Tero Nieminen (s. 20. toukokuuta 1973) on suomalainen jalkapalloerotuomari. Hän aloitti uransa Veikkausliigassa vuonna 2003 ja päätti sen lokakuussa 2015. Yhteensä Nieminen tuomitsi Veikkausliigassa 170 ottelua. Vuoden erotuomariksi hänet valittiin kahdeksan kertaa peräkkäin vuosina 2007–2014. Kansainvälisenä FIFA-erotuomarina Nieminen toimi vuodet 2008–2011. Koulutukseltaan hän on luokanopettaja.


title: Stewie Griffin

text: Stewart Gilligan ”Stewie” Griffin on fiktiivinen hahmo yhdysvaltalaisessa animaatiosarjassa "Family Guy". Hän on Peter ja Lois Griffinin nuorin lapsi, Chrisin ja Megin pikkuveli. Stewien ääninäyttelijänä toimii näyttelijä Seth MacFarlane.


title: Stewie Griffin

text: Stewie on huippuälykäs vauva, jolla on amerikkalaisen jalkapallon muotoinen pää, muutama hiushaituva sekä "epäilevä" katse. Stewie puhuu brittiaksenttia jäljittelevällä tyylillä, vaikka todellisuudessa hän on hyvin epävarma äänestään eikä puhu niin. Stewie suunnitteli ensimmäisillä kausilla maailmanvalloitusta ja äitinsä murhaa, ja eräässä luomassaan simulaatiossa Stewie miltei onnistuikin molemmissa tavoitteissaan. Tuoreemmilla kausilla hän on sittemmin jättänyt aikeet sikseen vaikka ei pidäkään vanhemmistaan.


title: Stewie Griffin

text: Vitsit Stewien ympärillä perustuvat suurelta osin tämän ikään, ja ei ymmärrä kaikkea huvittuen lapsille ominaisista asioista. Esimerkiksi Peterin leikkiessä pojan kanssa piilosta, Stewie hämmentyy Peterin "kadotessa näköpiiristä" vaikka hän peitti käsillään vain kasvonsa. Myös Loisin tavatessa sanoja joita Stewie ei saisi kuulla Stewie tokaisee, että "hänen on murrettava tämä koodi". Tämän paras ystäväkin Brian usein pilailee Stewien kustannuksella näistä syistä. Tuntemattomasta syystä vain Chris (toisinaan myös Meg) ja Brian ymmärtävät Stewien puhetta täydellisesti, mutta vanhemmat Peter ja Lois eivät. Myös Brianin ex-tyttöystävä Jillian ymmärtää tätä.


title: Stewie Griffin

text: Stewie ja Griffinien koira Brian ovat parhaita ystäviä. He ovat seikkailleet monessa jaksossa esimerkiksi menneisyydessä Stewien huoneeseensa rakentaman aikakoneen avulla. Stewiellä on myös pehmolelu Rupert. Stewien ja Rupertin suhde on hyvin epäselvä, mutta useissa jaksoissa Stewie puhuu nallelleen kuin puolisolleen. Stewie on seurustellut mm. Olivian ja Penelopen kanssa, jotka molemmat olivat tälle huonoa seuraa.


title: Maastamuuttajat (elokuva)

text: Maastamuuttajat () on vuonna 1971 ensi-iltansa saanut ruotsalainen draamaelokuva, jonka on ohjannut Jan Troell. Elokuva pohjautuu Vilhelm Mobergin kirjoihin "Maastamuuttajat" ja "Uuteen maahan", jotka ovat kaksi ensimmäistä teosta neliosaisesta "Maastamuuttajat"-kirjasarjasta. Elokuva sai viisi Oscar-ehdokkuutta ja voitti kaksi Golden Globe -palkintoa.


title: Maastamuuttajat (elokuva)

text: Elokuvan tarinassa kuvataan ruotsalaisperheen muuttoa siirtolaisina Ruotsista Yhdysvaltoihin. Maastamuuttajien jatko-osa "Raivaajat" (1972) keskittyy seuraamaan saman perheen elämää uudessa kotimaassaan.


title: Maastamuuttajat (elokuva)

text: Elokuvassa seurataan 1800-luvun puolessa välissä Smålannissa elänyttä Nilssonin perhettä, joka muuttaa paremman elämän toivossa siirtolaisina Ruotsista Minnesotaan, Yhdysvaltoihin. Tarinan alussa kuvataan perheen kokemia vaikeuksia Ruotsissa, jossa perheen jäsenet elävät torppareina, renkeinä ja piikoina. Köyhyyden, nälän ja traagisten vastoinkäymisten myötä perhe päättää lähteä vaaralliselle matkalle kohti uutta maailmaa. Myöhemmin elokuvassa kuvataan perheen ja heidän tuttaviensa pitkää matkaa, jota taitetaan purjelaivalla yli Atlantin valtameren ja läpi Amerikan mantereen muun muassa rautateillä.


title: Maastamuuttajat (elokuva)

text: Maastamuuttajat sai yhteensä viisi Oscar-ehdokkuutta. Se oli ehdolla parhaan elokuvan, parhaan vieraskielisen elokuvan, parhaan naispääosan (Liv Ullmann), parhaan ohjauksen (Jan Troell) ja parhaan sovitetun käsikirjoituksen (Bengt Forslund, Jan Troell) palkintosarjoissa. Oscar-ehdokkuuksista vieraskielisen elokuvan palkinnon ehdokkuus tuli vuonna 1972, mutta muut ehdokkuudet vasta laajamittaisen elokuvateatterilevityksen jälkeen vuonna 1973. Elokuva ei ehdokkuuksista huolimatta voittanut yhtään Oscar-palkintoa.


title: Maastamuuttajat (elokuva)

text: Maastamuuttajat voitti vuonna 1973 parhaan vieraskielisen elokuvan ja parhaan draamaelokuvan naispääosan (Liv Ullman) Golden Globe-palkinnot. Kotimaassaan Maastamuuttajat voitti ilmestymisvuotenaan parhaan elokuvan Guldbagge-palkinnon. Vuotta myöhemmin Eddie Axberg voitti parhaan miespääosan Guldbaggen roolisuorituksistaan Maastamuuttajissa ja Raivaajissa. Suomessa Jan Troell voitti vuonna 1972 elokuvillaan Maastamuuttajat ja Raivaajat ulkomaisen elokuvantekijän Jussi-palkinnon.


title: Auken

text: Auken on muun muassa seuraavien henkilöiden sukunimi:


title: Nina Taipale

text: Nina Taipale (s. 19. elokuuta 1988 Ylöjärvi) on suomalainen superpesispelaaja. Taipaleen kasvattaja seura on Ylöjärven Pallo ja nykyinen seura Manse PP. Hän on pelannut myös monta vuotta superpesistä Hämeenkyrön Räpsän ja Manse PP:n yhdistelmäjoukkueessa Mansen Räpsä. Taipaleen ulkopelipaikka on kakkosvahti ja sisäpelissä hänen roolinsa on kotiuttaja. Yleensä Taipale pelaa numerolla 4. Kaudella 2015 Taipale valittiin naisten superpesiksen Itä-Länsi-otteluun.


title: SEAT Inca

text: SEAT Inca (Typ 9K) on SEATin vuosina 1995–2003 valmistama Ibizaan perustuva pieni pakettiautomalli, joka korvasi SEAT Terran. Volkswagen myi samaa mallia Caddy-nimisenä. Tavarankuljetusmallin lisäksi saatavana oli myös tila-auto Kombi, jossa oli takana kolmen istuttava takaistuin.


title: SEAT Inca

text: Bensiinimoottoriksi oli saatavana joko 1,4- (60 hv) tai 1,6-litrainen (75 hv). Dieselvaihtoehdot olivat aluksi 1,9-litraiset D (64 hv) ja TDI (90 hv). Jälkimmäinen oli suorasuihkutteinen ja turboahdettu. Vuodesta 1999 lähtien joissain maissa oli tarjolla 1,9-litrainen SDI (64 hv), jossa oli elektroninen moottorinohjaus.


title: SEAT Inca

text: Incan valmistus päättyi kesäkuussa 2003. Se ei saanut itselleen seuraajaa, mutta sisarmalli Caddy korvattiin uudella Golf V:een perustuvalla mallilla. Syynä tähän oli se, että Volkswagen halusi luoda SEAT-merkilleen urheilullisen auton imagon, eikä pakettiauto siten sopisi sen mallistoon.


title: Jack Aitken

text: Jack Aitken (s. 23. syyskuuta 1995 Lontoo, Englanti, Yhdistynyt kuningaskunta) on brittiläis-korealainen rata-autoilija.


title: Jack Aitken

text: Aitken kuuluu Renault’n nuorten kuljettajien ohjelmaan.


title: Jack Aitken

text: Aitken aloitti uransa karting-luokista. Vuonna 2012 Aitken siirtyi Dunlop InterSteps Championship -sarjaan jossa hän saavutti kaksi voittoa, kaksi paalupaikkaa ja 13 palkintosijaa sijoittuen sarjassa kolmanneksi.


title: Jack Aitken

text: Vuonna 2013 Aitken siirtyi Formula Renault NEC -sarjaan saavuttaen yhden paalupaikan ja viisi palkintosijaa sijoittuen sarjan toiseksi. Hän ajoi myös kuusi kilpailua Eurocup Formula Renault -sarjassa. Vuonna 2014 Aitken ajoi täyden kauden Eurocup Formula Renault -sarjassa saavuttaen kauden aikana yhden voiton ja yhden paalupaikan sijoittuen sarjan seitsemänneksi. Samana vuonna hän ajoi kahdeksan kilpailua Formula Renault Alps -sarjassa. Vuonna 2015 Aitken jatkoi Eurocup Formula Renault -sarjassa saavuttaen viisi voittoa ja neljä paalupaikkaa onnistuen voittamaan sarjan mestaruuden. Samana vuonna hän voitti myös Formula Renault Alps -sarjan mestaruuden.


title: Jack Aitken

text: Vuonna 2016 Aitken kilpaili GP3-sarjassa Arden International -tallissa Renault’n tukemana. Aitken ajoi voittoon Belgian sprinttikilpailussa ja oli lisäksi kuudesti palkintopallilla kauden aikana ja sijoittui sarjan viidenneksi 148 pisteellä. Aitken jatkoi GP3:ssa myös kaudella 2017 ajaen ART Grand Prix -tallissa.


title: Lentopallon miesten maailmanmestaruuskilpailut 1952

text: Lentopallon maailmanmestaruuskilpailut 1952 pelattiin Moskovassa Neuvostoliitossa 17.-29. elokuuta. Kyseessä olivat järjestyksessään toiset miesten lentopallon maailmanmestaruuskilpailut.


title: Invertointi

text: Invertointi eli vaiheenkääntö. Jotkin vahvistimet ovat invertoivia eli kääntävät lähtösignaalin vastakkaisvaiheiseksi tulosignaaliin nahden. Vaiheenkääntöä voidaan myös käyttää hyväksi esimerkiksi aktiivikuulosuojaimissa


title: Tyias Browning

text: Tyias Browning (s. 27. toukokuuta 1995 Liverpool, Englanti) on englantilainen jalkapalloilija, pelipaikaltaan puolustaja. Hän edustaa Englannin Valioliigassa pelaavaa kasvattajaseuraansa Evertonia. Hän liittyi Evertonin junioreihin vuonna 2004. Browning debytoi Valioliigassa syyskuussa 2014 ottelussa paikallisvastustaja Liverpoolia vastaan. Ennen valioliigauraansa Browning toimi Evertonin alle 21-vuotiaiden joukkueen kapteenina. Browning pelasi myös vuonna 2014 lainalla Wiganissa sekä myöhemmin Prestonissa ja Sunderlandissa. Browning on edustanut myös Englannin nuorisomaajoukkueita.


title: Gorohovaja-katu

text:
Gorohovaja katu (Гороховая улица), suomennettuna Hernekatu, on yksi Pietarin keskustan pääkaduista. Katu toimii rajana Keskustan ja Amiraliteetin piireille ja ylettyy Amiraliteetti prospektilta Pionerskaja aukiolle. Gorohovaja katu on yksi kolmesta Amiraliteetilta lähtevästä kadusta – muut kaksi ovat Voznesensky ja Nevsky prospektit. Kadut suunnitteli kokonaisuudeksi arkkitehti Pyotr Jeropkin rakennettaessaan vasempaa puolta Nevan rannasta, joka oli osittain tuhoutunut vuosien 1736-1737 tulipalojen johdosta.
Kadun alkuperäinen nimi oli Sredneja perspektiva (Средняя перспектива), suomennettuna keskimmäinen perspektiivi. 1700-luvun keskivaiheilta katu kantoi heti kolme nimeä: Toinen Amiraliteetin prospekti, Toinen Perspektiivikatu ja Amiraliteetinkatu. Nykyisen nimen katu sai vuoden 1756 jälkeen, jolloin kauppias Garrah (mikä kansan keskuudessa herne/herneitä) rakensi kadulle kivitalon ja avasi putiikin.


title: Gorohovaja-katu

text: Kaikille tuttu Rasputin asui Gorohovaja katu 64:ssä vuodesta 1914-1916. Kyseinen osoite on hänen parhaiten tuntema osoitteensa. Vuodesta 1918 Gorohovaja katu 2:ssa sijaitsee "Yleisvenäläinen erityiskomissio vastavallankumousta ja sabotaasia vastaa"n (lyh. Tšeka), jonka johtoasemassa toimi Feliks Dzeržinski. Samana vuonna kadun nimeksi vaihdettiin Komissaariseksi, ja vuonna 1927 Dzeržinskin kaduksi. Alkuperäisen nimen katu sai takaisin vasta vuonna 1991.


title: Gorohovaja-katu

text:
Neuvostoliiton aikaan tuumittiin Gorohovaja kadun laajentamista Pionerskaja aukion taakse, jonka seurauksena rakennettiin tarkalleen linjassa oleva Sofijskaja katu, sekä rakettiinn taloja Volkoskin prospektille (talot 2 ja 4) ja Salovan kadulle (talot 20, 22, 24). Kuitenkaan laajimpiin uudistuksiin ei päästy, vaan tuumimiset jäivät tähän.
The first Petersburg apartments of Rasputin
St.Petersburg Encyclopaedia: Gorokhovaya street
The History Of Political Police In Russia
St.Petersburg: Gorokhovaya street


title: Suolammi (Salo)

text: Suolammi on pieni, suorantainen järvi Kiikalan Lasikylässä Salossa lähellä Johannislundia. Sen korkeus merenpinnasta on 118,1 metriä, pinta-ala 1,37 hehtaaria ja rantaviivan pituus 0,46 kilometriä.


title: Suolammi (Salo)

text: Suolampi laskee sitä ympäröivällä suolla olevaa suo-ojaa myöten viereiseen Tervakkaaseen lännessä. Tervakas laskee lännessä olevan ojitetun suon suo-ojien kautta edelleen kahtaalle: etelään Kiskonjoen–Perniönjoen vesistön ja länteen Karjaanjoen vesistöön. Nykyisessä vesistöaluejaossa Suolampi ja Tervakas on luettu Kiskonjoen–Perniönjoen vesistöön Tervakkaan alapuolisen suon suo-ojien eteläisemmän laskusuunnan mukaisesti. Valmisteilla olevassa esityksessä uudeksi valuma-aluejaoksi ne on esitetty luettaviksi Karjaanjoen vesistöön Tervakkaan alapuolisen suon suo-ojien läntisen laskusuunnan mukaisesti.


title: Suolammi (Salo)

text: Muita saman alueen järviä ja lampia ovat Kolmperänen, Koivulammi ja Härjänsilmä. Kolmperänen laskee suo-ojia myöten etelään ja sen laskuoja yhtyy Tervakkaan eteläiseen laskuojaan vähän ennen Säräjärveä etelässä. Härjänsilmä on suolampi, jota ympäröivä suo on ojitettu itään, Tervakkaan koillispuolella olevaan suppasuohon. Tervakkaan koillispuolinen Koivulammi on ilman lasku-uomaa oleva suppalampi. Näistä Härjänsilmä ja Koivulampi kuuluvat Hyyppärän harjualueen Natura 2000 -suojelualueeseen, mutta Suolammi, Tervakas ja Kolmperänen jäävät sen ulkopuolelle.


title: Demokraattisten voimien liitto

text: Demokraattisten voimien liitto (Съюз на демократичните сили; SDS) on bulgarialainen keskustaoikeistolainen puolue. Se syntyi maan demokratisoitumisen aikana loppuvuonna 1989. Puolueen vaalimenestys on 2010-luvulla ollut heikko. Vuodesta 2013 alkaen puolueen johtajana on toiminut Bozhidar Lukarski.


title: Demokraattisten voimien liitto

text: Puolue nousi maan johtavaksi poliittiseksi voimaksi vuonna 1996, kun se sai parlamenttivaaleissa 55 %:n ääniosuuden. Puoluejohtaja Ivan Kostov muodosti hallituksen, joka toteutti useita talouden uudistuksia. Hän sai käynnistetyksi keskustelut maan liittymisestä Euroopan unioniin. Puolue johtui kuitenkin hajaannukseen, kun aikaisempi väliaikainen pääministeri Stefan Sofijanski erosi siitä vuonna 2001. Tämä käynnisti poliittisten liikkeiden monet liittoutumiset. SDS:n puheenjohtaja Kostov erosi puolueestaan ja perusti toukokuussa 2004 uuden puolueen, Demokraatit vahvan Bulgarian puolesta (Демократи за силна България; Demokrati za silna Bălgarija, DSB).


title: Demokraattisten voimien liitto

text: Vuonna 2009 SDS liittyi neljän muun keskustaoikeistolaisen puolueen kanssa siniseksi allianssiksi. Siinä olivat mukana DSB, talonpoikaispuolue BZNS, sosiaalidemokraatit ja radikaalidemokraattinen puolue. Allianssi sai vuoden 2009 europarlamenttivaaleissa yhden paikan. Saman vuoden parlamenttivaaleissa se sai äänistä 6,8 % ja 15 paikkaa. Allianssin hajottua ei DSB enää saanut vuoden 2013 vaaleissa yhtään paikkaa parlamenttiin. Tällöin SDS liittoutui Boiko Borisovin johtaman GERB-puolueen kanssa, ja marraskuussa 2014 muodostetussa vähemmistöhallituksessa puoluejohtaja Lukarski toimii talousministerinä.


title: Suolammi

text: Suolammi esiintyy useiden pienten järvien tai lampien nimenä Suomessa. Näitä ovat muiden muassa:


title: Sappi (täsmennyssivu)

text: Sappi voi tarkoittaa seuraavia asioita:


title: Mies Joka Pelkää Hevosiaan

text: Mies Joka Pelkää Hevosiaan (1836 – 13. heinäkuuta 1893) oli oglala-lakotojen päällikkö. Lakotankielinen nimi Tȟašúŋke Kȟokípȟapi tarkoittaa täsmällisemmin käännettynä Mies Jonka Hevosia Pelätään, mutta virheellinen käännös on englanninkielisessä kirjallisuudessa yleisempi, ja se on vakiintunut muihinkin kieliin. Hänen isänsä oli samanniminen, joten heistä voidaan käyttää erotukseksi nimiä Vanha Mies ja Nuori Mies.


title: Mies Joka Pelkää Hevosiaan

text: Mies Joka Pelkää Hevosiaan on tunnettu osallistumisestaan Punaisen Pilven sotaan ja Wounded Kneen verilöylyn jälkeisiin neuvotteluihin. Hän oli Hullun Hevosen ohella yksi oglaloiden neljästä viimeisestä sotapaidan kantajasta eli johtajasta, joilla oli oikeus pitää yllään erityistä arvostettujen sotureiden käyttöön tehtyä paitaa.


title: OmaSp Stadion

text: OmaSp Stadion on Seinäjoella Jouppilassa sijaitseva jalkapallostadion, joka avattiin kesäkuussa 2016. Stadion toimii Veikkausliigassa pelaavan SJK:n kotikenttänä ja sen kapasiteetti on 5 817 katsojaa.


title: OmaSp Stadion

text: Seinäjoen jalkapallostadionin rakentaminen alkoi kesällä 2015, ja stadion avattiin kesäkuussa 2016. SJK siirtyi pelaamaan Veikkausliigan ottelunsa stadionille sen valmistuttua. Aiemmin SJK pelasi kotiottelunsa Seinäjoen keskuskentällä.


title: OmaSp Stadion

text: Helmikuussa 2016 stadionin pääyhteistyökumppaniksi julkistettiin kymmenen vuoden sopimuksella Oma Säästöpankki ja stadion nimettiin sen mukaan OmaSp Stadioniksi.


title: OmaSp Stadion

text: Stadionin kapasiteetti on 5 817 katsojaa ja kentän pinnoitteena on lämmitetty tekonurmi. Rakennuskustannuksiksi arvioitiin ennen hanketta noin 11 miljoonaa euroa, mutta lopulta kustannukset nousivat hieman yli 13 miljoonaan euroon. Julkisen rahoituksen osuus hankkeessa oli 2,2 miljoonaa euroa.


title: Joel Sund

text: Joel Sund (s. 24. maaliskuuta 1993 Jämsä) on suomalainen jääkiekkoilija, joka pelaa Mestis-joukkue Kiekko-Vantaassa. Hän on pelipaikaltaan vasen laitahyökkääjä. Sundia on myös verrattu pelityyliltään Teemu Pulkkiseen. Hän laukoo oikealta.


title: Joel Sund

text: Sund on Jämsän Kiekko-Susien kasvatti. Hän siirtyi juniorina sittemmin JYPiin. Sund oli kaudella 2008–2009 seuran C-nuorten paras pistemies ja maalintekijä sekä SM-sarjan runkosarjassa tehoilla 16+5=21 että SM-karsinnoissa tehoilla 8+8=16. Seuraavan kauden 2009–2010 päätteeksi hän voitti B-nuorten I-divisioonan hopeaa. Kaudeksi 2010–2011 Sund siirtyi Diskoksen B-nuoriin, jonka sisäisen piste-, maali- ja syöttöpörssin hän voitti runkosarjassa tehoilla 18+20=38.


title: Joel Sund

text: Kaudella 2011–2012 Sund debytoi miesten peleissä pelattuaan seitsemän Mestis-ottelua JYP-Akatemiassa, mutta suurin osa hänen kaudestaan eteni kuitenkin JYPin A-nuorissa. Kaudella 2012–2013 Sund pelasi yhden Mestis-ottelun ja kaudella 2013–2014 hän pelasi siellä 18 runkosarjaottelua tehopistein 2+3=5. Sund pelasi kauden aikana miesten pelejä myös kahden ottelun verran Diskoksen II-divisioonajoukkueessa. Ensimmäisellä kokonaisella Mestis-kaudellaan 2014–2015 hän teki 42 runkosarjaottelussa tehot 8+7=15 ja neljässä playoff-ottelussa yhden maalin.


title: Joel Sund

text: Sund debytoi kaudella 2015–2016 JYPin SM-liigajoukkueessa. Hän teki liigadebyyttinsä 17. lokakuuta 2015 vieraissa Rauman Lukkoa vastaan. Sund sai ottelussa jääaikaa 11.23 minuuttia. Hän pelasi JYPissä kauden aikana 25 runkosarja- ja yhden playoff-ottelun tehden neljä syöttöpistettä. Marraskuussa 2015 Sund teki 2+1-vuotisen jatkosopimuksen joukkueen kanssa. Kaudesta 2016–2017 hän pelasi yli puolet Akatemian vahvuudessa, mutta jäi siirtotakarajan jälkeen kuitenkin JYPiin, jossa Sund pelasi kauden aikana 14 runkosarja-, kolme playoff ja yhden Mestarien liigan tehden yhden syöttöpisteen. Hän voitti kauden päätteeksi SM-pronssia.


title: Joel Sund

text: Kaudella 2017–2018 Sund pelasi JYPissä 21 runkosarja- ja kymmenen playoff-ottelua. Hän voitti CHL:n mestaruuden. Sund pelasi kauden aikana myös lainalla Mestis-joukkue KeuPa HT:ssä, jonne hänen ilmoitettiin siirtyvän loppukauden ajaksi Mestiksen siirtotakarajalla helmikuussa 2018. Sund voitti kauden päätteeksi Mestiksen mestaruuden.


title: Joel Sund

text: Sund siirtyi kaudeksi 2018–2019 vuoden mittaisella sopimuksella Mestis-joukkue Kiekko-Vantaaseen. Hänet valittiin sarjan marraskuun 2018 kuukauden kentälliseen.


title: Joel Sund

text: Sund on pelannut kaksi poikien maaottelua.


title: Bumling

text: Bumling on ruotsalaisen Anders Pehrsonin vuonna 1968 suunnittelema riippuvalaisin ja siitä kehitetty valaisinsarja. Sitä valmistaa ruotsalainen Ateljé Lyktan. Bumling-valaisinperhe laajeni 1970-luvulla, ja valaisimia tehtiin kuudessa eri koossa, halkaisijaltaan 190, 250, 300, 400, 485 ja 600 mm. Bumling-valaisimia on valmistettu harjatun alumiinipinnan lisäksi myös maalattuna eri väreihin. Nykyiset vakiovärit ovat alumiini, valkoinen ja punainen ja läpimitat ovat 400 ja 600 mm. Valaisinta tehdään myös vuosittain vaihtuvassa erikoisvärissä 200 kappaleen sarjoina. Valaisimessa on kaksi E27-lampun kantaa ja sen yläpinnassa on kolmivaihekytkin, josta voi kytkeä päälle joko yhden tai molemmat lamput. Valaisimen sisäpinta on maalattu valkoiseksi ja sen alapinnassa on irroitettava, sisäkkäisistä renkaista muodostuva muoviritilä.


title: Bumling

text: Riippuvalaisinten lisäksi tuotannossa oli aiemmin myös lattia- ja seinävalaisimia. Bumlingit ovat vielä tänäkin päivänä haluttuja ja niitä on saatavilla etenkin ruotsalaisissa antiikkiliikkeissä, kirpputoreilla ja internetin antiikkihuutokaupoissa. Valaisimia löytyy jonkin verran myös muista pohjoismaista.


title: Bumling

text: Muotoilultaan Bumling-valaisimet edustavat skandinaavista muotoilua.


title: Arts Management Helsinki

text: Arts Management Helsinki on vuonna 2012 perustettu kulttuuri- ja taidekentän asiantuntijapalveluyritys. Toiminnan kohderyhmänä ovat taiteilijat ja ryhmät, taidealan organisaatiot, festivaalit sekä muut yhteisöt. Taiteilija-asiakkaiden kanssa organisaatio on järjestänyt muun muassa hautomoja ja konsultointia. Organisaatioille ja taideryhmille yritys on toteuttanut projektikoordinointia, tehnyt selvityksiä sekä organisoinut hankkeita.


title: Arts Management Helsinki

text: Arts Management Helsingin perustivat sen osakkaat, teatteri- ja tanssikentän monipuolisissa tuotantotehtävissä työskennelleet Isabel González ja Outi Järvinen. Yritys perustettiin vastaamaan taiteen tuotantorakenteiden muutokseen sekä täydentämään yhdistys- ja järjestöpohjaista taidekenttää.


title: Arts Management Helsinki

text: Arts Management Helsinki on yhteiskunnallinen yritys, jonka yhtiömuotona on voittoa jakamaton osakeyhtiö.


title: Arts Management Helsinki

text: Vuonna 2013 Arts Management Helsinki toteutti Tanssin talo ry:n toimeksiantamana palvelukäsikirjahankkeen, jossa kartoitettiin tanssialan palvelutarpeita kuulemalla ja osallistamalla eri tanssin lajien ammattilaisia. Tästä koottiin Tanssin Talon palvelukäsikirja.


title: Arts Management Helsinki

text: Vuonna 2013 Arts Management Helsinki toteutti kyselyn teatterin vapaan kentän toimijoista Suomessa. Kysely toimi aineistona Teatterikeskuksen selvitykselle ”Teatteri- ja orkesterilain ulkopuolisen ammattiteatterikentän toimijat 2014”


title: Arts Management Helsinki

text: Vuosina 2014–2015 Arts Management Helsinki toteutti taiteen freelancereille suunnatun hallinnollisen residenssin pilottiprojektin, jossa seitsemän taiteilijaa sai tukea ja apua oman taiteellisen työnsä toteuttamiseen. Projektiin osallistuivat Hanna Brotherus, Elina Kilkku, Karolina Kucia, Heli Meklin, Eeva Muilu, Sari Palmgren ja Favela Vera Ortiz. Elina Kilkku on kirjoittanut projektin aikana syntyneistä ajatuksista ja oivalluksistaan kirjoitussarjan Teatteri- ja Mediantyöntekijät ry:n julkaisemaan Meteli-lehteen.


title: Arts Management Helsinki

text: Vuonna 2014 Arts Management Helsinki oli mukana tanssija-koreografi Panu Varstalan, koreografi Simo Kellokummun ja tuottaja Outi Järvisen alullepanemassa Kerjäläiset-taideteoksessa. Teoksessa noin 70 suomalaistaiteilijaa toteutti taiteilijan yhteiskunnallista asemaa kommentoivia, A4-muotoisia taideteoksia, jotka lopuksi luovutettiin Suomen valtiolle 19.12.2014. Teoksen vastaanotti eduskunnan sivistysvaliokunnan puheenjohtaja.


title: Arts Management Helsinki

text: Vuonna 2015 Arts Management Helsinki koordinoi Next Helsinki -ideakilpailun Checkpoint Helsingin toimeksiannosta. Kansainvälinen Next Helsinki oli vaihtoehto Guggenheim Helsinki -arkkitehtuurikilpailulle.


title: Arts Management Helsinki

text: Syyskuussa 2015 Arts Management Helsinki avasi co-work -yhteisötilan ja palvelukonseptin freelancetaiteilijoille Snellmaninkadulla, Helsingissä.


title: Arts Management Helsinki

text: Arts Management Helsinki toimi Liikkeellä marraskuussa –nykytanssifestivaalin tuotantotahona vuosina 2012-2016.


title: Minna Canthin patsas (Kuopio)

text: Minna Canthin patsas Kuopion keskustan Maljalahden kaupunginosan Minna Canthin puistossa on paljastettu vuonna 1937. Patsaan on suunnitellut suomalainen kuvanveistäjä Eemil Halonen.


title: Minna Canthin patsas (Kuopio)

text: Patsas esittää istuvaa Minna Canthia, pronssivalos on korkeudeltaan 2,3 metriä ja patsaan graniittinen jalusta 2,4 metriä. Valos on valmistunut 1936.


title: Minna Canthin patsas (Kuopio)

text: Patsashankkeen taustalla olivat Suomalainen Naisliitto ja kuopiolaiset naisyhdistykset, jotka perustivat patsastoimikunnan ja keräsivät rahaa. Taiteilijat tekivät oma-aloitteisesti luonnoksia muistopatsaaksi. Lapinlahtelaissyntyinen Eemil Halonen teki useita luonnoksia, joissa hän kuvasi Canthia eri ikäisenä. Halonen sai muistomerkkitilauksen. Valitusta ehdotuksesta tehtiin luonnollisen kokoinen pahvimalli ja sen avulla kokeiltiin sopivaa sijoituspaikkaa. Se löytyi kaupungin keskustan koillisosasta. Minna Canthin puisto on rauhallisella paikalla ruutukaava-alueen laidalla ja puiston valaistusolosuhteetkin vastasivat Halosen toiveita. Puistosuunnitelman teki Bengt Schalin. Minna Canthin puisto on muodoltaan symmetrinen ja patsas sijoitettiin graniittialustalle nurmialueen keskelle. Patsas patsas paljastettiin 12. toukokuuta 1937, jolloin oli kulunut 40 vuotta Canthin kuolemasta.


title: Minna Canthin patsas (Kuopio)

text: Patsas seppelöidään vuosittain Minna Canthin päivänä 19. maaliskuuta.


title: D’Angelo Russell

text: D’Angelo Danté Russell (s. 23. helmikuuta 1996 Louisville, Kentucky) on yhdysvaltalainen koripalloilija. Pelintekijänä pelaava Russell edustaa NBA-joukkue Brooklyn Netsiä.


title: D’Angelo Russell

text: Russell pelasi yliopistossa vain yhden kauden: kaudella 2014–2015 hän kirjautti Ohion osavaltionyliopiston pelaajana NCAA:n I-divisioonassa tilastolukemat 19,3 pistettä, 5,7 levypalloa ja 5,0 koriinjohtanutta syöttöä per ottelu pelattuaan noin 34 minuuttia ottelua kohden. Russell asettui ehdolle , jossa hänet varattiin toisena. Russellin varasi Los Angeles Lakers, jota tämä edusti kaksi ensimmäistä NBA-kauttaan. Kesäkuussa 2017 Los Angeles Lakers vaihtoi Brooklyn Netsin kanssa Russellin ja Timofei Mozgovin Brook Lopeziin ja tuoreeltaan varattuun Kyle Kuzmaan.


title: Jahlil Okafor

text: Jahlil Okafor (s. 15. joulukuuta 1995 Chicago, Illinois) on yhdysvaltalainen koripalloilija. Sentterinä pelaava Okafor edustaa NBA-joukkue New Orleans Pelicansia.


title: Jahlil Okafor

text: Okafor pelasi yliopistossa vain yhden kauden: kaudella 2014–2015 hän kirjautti Duke Universityn pelaajana NCAA:n I-divisioonassa tilastolukemat 17,3 pistettä, 8,5 levypalloa ja 1,4 koriinheiton torjuntaa per ottelu pelattuaan noin 30 minuuttia ottelua kohden. Okafor asettui ehdolle , jossa hänet varattiin kolmantena. Okaforin varasi Philadelphia 76ers, jota hän edusti kaksi kautta. Tämän jälkeen hän on pelannut Brooklyn Netsissä ja New Orleans Pelicansissa.


title: Aimo Okkolin

text: Aimo Olavi Okkolin (25. tammikuuta 1917 Riihimäki – 30. joulukuuta 1982 Riihimäki) oli suomalainen lasitaiteilija. Hän oli Riihimäen Lasin kaivertaja vuosina 1937–1952 ja muotoilija 1952–1970. Hän teki syvin leikkauskoristein muotoiltuja kristalliesineitä, jotka olivat usein värillisiä. Hän käytti paljon luonnonaiheita. Tunnetuin on "Lumpeenkukka". Tämä Okkolinin vuonna 1960 suunnittelema lasiesine oli Riihimäen Lasin myydyin yksittäinen esine. Okkolinin lasiesineitä lahjoitettiin useille ulkomaisille valtionpäämiehille. Hän jatkoi Riihimäen Lasin palveluksessa vuoteen 1976, jolloin lasinpuhallus käsityönä lopetettiin. Sen jälkeen hän toimi vapaana suunnittelijana. Hänelle myönnettiin valtion taiteilijaeläke vuonna 1980.


title: Football Manager 2016

text: Football Manager 2016 on Sports Interactiven kehittämä ja Segan julkaisema jalkapalloaiheinen simulaatiopeli, joka ilmestyy marraskuussa 2015. Peli on Football Manager -pelisarjan 12 versio ja siinä on tarkoituksena toimia jalkapallojoukkueen valmentajana. Football Manager on saatavilla Microsoft Windowsille, OS X:lle ja Linuxille.


title: Football Manager 2016

text: Football Manager 2016:ssa pelaaja voi toimia valmentajana yli 50 maassa. Pelissä on myös useita uusia ominaisuuksia. "Create-A-Club"-pelitilassa pelaaja voi perustaa aivan uuden joukkueen, valita sille tunnuksen ja värit sekä lisätä siihen pelaajia. Myös managerin ulkonäköä voi muuttaa. Pelissä on myös muita uusia ominaisuuksia, kuten Fantasy Draft.


title: Kurttila (täsmennyssivu)

text: Kurttila tarkoittaa seuraavia:


title: Erkki Oksala

text: Erkki Jaakko Oksala (s. 1930) on suomalainen hammaslääkäri ja emeritusprofessori. Hän oli Turun yliopiston hammaskirurgian professori vuodesta 1976. Hän tutki hampaiden siirtoleikkauksia.


title: Harjavallan Työväen Urheilijat

text: Harjavallan Työväen Urheilijat (lyh. HTU) on vuonna 1945 perustettu urheilun yleisseura, jonka lajeihin kuuluvat nykyään pikaluistelu ja yleisurheilu. Tunnetuimpia seuraa edustaneita urheilijoita ovat pikaluistelun olympiaedustajat Vesa ja Risto Rosendahl sekä aitajuoksija Jarmo Ikävalko.


title: Harjavallan Työväen Urheilijat

text: HTU:n lajeihin ovat aikaisemmin kuuluneet myös eri palloilulajit. Pesäpallossa seura on parhaimmillaan pelannut 1950-luvulla miesten kolmanneksi korkeimmalla sarjatasolla Suomensarjassa sekä 1970-luvulla jalkapallon III divisioonassa ja lentopallon Kakkossarjassa.


Kansallinen vedenalaisen tiedustelun toimisto eli National Underwater Reconnaissance Office (NURO) on Yhdysvalloissa toimivan Kansallisen tiedustelutoimiston eli National Reconnaissance Office (NRO) "salainen pikkuveli". NRO perustettiin vuonna 1960 Yhdysvaltain ilmavoimien (United States Air Force) ja Central Intelligence Agency (CIA) alaisuudessa toimivaksi toimistoksi hoitamaan satelliittitiedustelua. Ensimmäisen kerran NRO:n olemassaolosta tuli tietoa julki vuonna 1973 ... Jeffrey T. Richelson sanoo "Hyvin usein ilmavoimien alatoimisto toimi NRO:n johtajana".


title: Kansallinen vedenalaisen tiedustelun toimisto

text: NURO perustettiin 1969 olemaan Yhdysvaltain laivaston ja CIA:n yhteinen toimisto tai yhteystoimisto vetämään vedenalaista vakoilua. NURO käyttää "erikoissukellusveneitä" kuten USS Seawolf (SSN-575), USS Halibut (SSN-587) ja USS Parche (SSN-683) syvällä Neuvostoliiton vesillä asennettaessa kuuntelulaitteita, salakuunneltaessa telekaapeleita, seurattaessa Neuvostoliiton laivastotukikohtia ja nauhoitettaessa Neuvostoliiton sukellusveneiden ääntä. NURO:n olemassaolo oli pitkään vain harvojen tiedossa, jopa sen nimi oli salainen, sen olemassaolo tuli julki vuonna 1998. Yhdysvaltain laivastoministeri on toiminut sen johtajana.


title: Risto Räppääjä ja yöhaukka

text: Risto Räppääjä ja yöhaukka on Timo Koivusalon ohjaama Risto Räppääjästä kertova suomalainen koko perheen elokuva, jonka ensi-ilta oli 19. helmikuuta 2016. Se perustuu Sinikka ja Tiina Nopolan samannimiseen kirjaan (2015).


title: Risto Räppääjä ja yöhaukka

text: Risto Räppääjä löytää onkimatoja kaivaessaan aarteen ja löytöpaikalla aloitetaan arkeologiset kaivaukset. Kun alueelta löytynyt arvokas rautakautinen sormus katoaa, näyttää varmalta, että lähistöllä liikkuu kaivauksia ryöväävä yöhaukka. Tapaus saa ällistyttävän käänteen, kun selviää, että Rauha Räppääjä on sekaantunut asiaan. Vielä kummallisemmaksi kaikki menee, kun Lennart Lindberg joutuu epäiltynä telkien taakse. Risto päättää alkaa kansainväliseksi seikkailijaksi, ja lähtee yöhaukan jäljille.


title: Risto Räppääjä ja yöhaukka

text:
Pääosissa nähdään jo kahdesta aiemmasta Risto Rääppäjä -elokuvasta tutut näyttelijät.
Elokuvaa kuvattiin kesällä 2015 muun muassa Villilän studioilla Nakkilassa, Herrankukkarossa Rymättylässä sekä Naantalin kesäisessä vanhassa kaupungissa. "Risto Räppääjä ja yöhaukka" on Risto Rääppäjä -sarjan kuudes elokuva. Kuten kaksi edellistä, tämänkin elokuvan tuotti Artista-Filmi.


title: Oksavan voimalaitos

text: Oksavan voimalaitos on Revon Sähkön vuonna 1975 rakennuttama vesivoimala Haapajärvellä Kalajoessa. Sen nykyinen omistaja on Vattenfall Sen putouskorkeus on 10,5 metriä ja teho 3 MW.


title: Felix Zwayer

text: Felix Zwayer (s. 19. toukokuuta 1981 Berliini, Saksa) on saksalainen jalkapalloerotuomari. Hän on toiminut kansainvälisenä erotuomarina vuodesta 2012 lähtien.


title: Felix Zwayer

text: Zwayer toimi Robert Hoyzerin avustavana linjatuomarina yhdessä vuonna 2005 sopupeliskandaalin kuuluneessa ottelussa. Skandaalin selvittyä muun muassa erotuomari Hoyzer sai elinikäisen toimitsijakiellon sekä kahden vuoden ja viiden kuukauden vankeustuomion.


title: Syyrian sisällissota ja länsimaat

text:
Syyrian sisällissota ja länsimaat käsittelee länsimaiden suhtautumista ja asennetta Syyrian sisällissotaan sekä Syyrian sisällissodan vaikutusta länsimaihin. Länsivallat Yhdysvallat, Englanti, Ranska, Saksa jne ovat vastustaneet presidentti Bašar al-Assadin hallintoa tämän hallinnon harjoittamien ihmisoikeusrikkomusten takia. Ne ovat myös vastustaneet radikaaleina, terroristisina pitämiään jihadistijärjestöjä, kuten al-Nusran rintama ja Isis. Länsi onkin tukenut eniten Syyrian
maltillisen opposition poliittista siipeä ja maltillisena pitämäänsä FSA:ta. Yhdysvallat on kouluttanut ja aseistanut kapinallisia. Lisäksi länsimaat ovat tehneet vuodesta 2014 ilmaiskuja Isisiä vastaan. Länsimaiden ongelmia ovat esimerkiksi aseavun joutuminen jihadistien käsiin ja vaikeus löytää kyllin suurta "maltillisten" taistelijoiden ryhmää.
Jotkut lännen liittolaiset, muun muassa Saudi-Arabia, tukevat jihadisteja, vaikkei länsi näitä suoraan tuekaan. Lännen Assadia vastustavan politiikan takana on myös nähtävissä kamppailu Lähi-idässä Venäjän ja Iranin kanssa vaikutusvallasta.
Syyrian sisällissodan pakolaisvirta on kohdistunut enenevissä määrin myös länsimaihin.


title: Syyrian sisällissota ja länsimaat

text:
Kun Syyriassa alkoi arabikevään kansannousu, länsimaat tuomitsivat Assadin asejoukkojen protestien kukistamisessa käyttämät raa'at keinot. Yhdysvaltain presidentti Obama vaati vuonna 2011 Assadin poistumista vallasta. Samana vuonna EU asetti Syyrian ensin asevientikieltoon, sitten kieltäytyi ostamasta maasta öljyä.
Länsimaat yrittivät saada voimatoimiin oikeuttavaa päätöslauselmaa YK:ssa.


title: Syyrian sisällissota ja länsimaat

text:
Yhdysvaltoja huoletti maan kemiallisten aseiden käyttö siviilejä vastaan ja mahdollinen joutuminen terroristien käsiin.
Yhdysvallat uhkasi syksyllä 2013 Syyriaa ilmaiskuilla, ja sai maan luovuttamaan enimmän osa kemiallisista aseistaan. Vuonna 2014 länsi alkoi toimia aktiivisestimaailmanlaajuiseen kalifaattiin tähtäävää Isis-järjestöä vastaan ilmaiskuin.


title: Syyrian sisällissota ja länsimaat

text:
Länsimaat pelkäsivät Venäjän tavoin Assadin hallinnon romahtamisen jälkeistä Syyrian hajoamista, terrorismin laajenemista, väkivaltaisuuksien leviämistä muualle Lähi-itään. Toisaalta länsimaat pelkäsivät joutuvansa Syyriassa suoraan vastatusten Iranin ja Venäjän kanssa.
Mutta myös Yhdysvaltojen uskottiin hyötyvän pitkään jatkuvasta sodasta, joka heikentää sen vihollista Syyriaa.


title: Syyrian sisällissota ja länsimaat

text: Yhdysvallat ja EU asettivat Syyriaa vastaan asevientikiellon ja öljyboikotin.


title: Syyrian sisällissota ja länsimaat

text: Monet länsimaat tunnustivat oppositiokoalition Syyrian viralliseksi edustajaksi marras-joulukuussa 2012.


title: Syyrian sisällissota ja länsimaat

text: Toukokuussa 2014 Tanskan ulkoministeri Martin Lidegaard ilmoitti, että hänen mielestään Euroopan unionin tulisi aseistaa Syyrian maltillisia kapinallisia.


title: Syyrian sisällissota ja länsimaat

text: Länsimaat eivät kuitenkaan ole halunneet toimia Syyriassa niin aktiivisesti maan hallitusta vastaan kuin Libyassa, vaikka kapinalliset pyysivät muun muassa lentokieltoalueen perustamista. Syyriaa pidetään länsimaiden armeijoille vaikeampana alueena kuin Libyaa.


title: Syyrian sisällissota ja länsimaat

text:
Länsimaat pelkäsivät mahdollisen aseavun päätyvän länttä vastustaville ääri-islamisteille ja ovat kammonneet kapinallisten tekemiä julmuuksia. K
Länsimaat ja muut ”Syyrian ystävät” ilmoittivat kesäkuussa 2013 antavansa vastedes suoraa aseapua ja muuta sotilaallista tukea Syyrian kapinallisille..


title: Syyrian sisällissota ja länsimaat

text: Yhdysvaltain keskustiedustelupalvelu CIA alkoi kouluttaa ja aseistaa kapinallistaistelijoita viimeistään vuonna 2013. CIA:n kapinallisten koulutusohjelma epäonnistui, kun monet taistelijat loikkasivat tai joutuivat islamilaistaistelijoiden vangeiksi. Yhdysvallat päätti keskeyttää kalliin ohjelman lokakuussa 2015, mutta se jatkoi silti kapinallisten tukemista muun muassa pudottamalla heille aseita lokakuussa Venäjän ilmaiskujen alettua.


title: Syyrian sisällissota ja länsimaat

text: Vuoden 2015 alussa Yhdysvallat ja YK pehmensivät hieman Assadin vastaisia kantojaan. Maaliskuussa Yhdysvaltain ulkoministeri Kerry sanoi, että kriisistä on neuvoteltava Assadin kanssa, eikä maa vaatinut enää Assadin syrjäyttämistä. Tämä johtui siitä, että ääri-islamilainen kovan linjan Isis-järjestö oli vallannut suuria alueita Syyriasta. Myös YK:n rauhanvälittäjä Staffan de Mistura sanoi Assadin olevan osa kriisin ratkaisua. Silti YK tuomitsi yhä Assadin hallituksen toimet siviiliväestöä vastaan, muun muassa yhä jatkuneet paikoittaiset kemikaali-iskut.


title: Syyrian sisällissota ja länsimaat

text: Yhdysvaltain johtama liittouma alkoi iskeä Isis:iä vastaan ilmasta käsin syyskuussa 2014.


title: Syyrian sisällissota ja länsimaat

text:
Venäjä aloitti syksyllä 2015 ilmaiskut kaikkia kapinallisia vastaan. Länsi tuomitsi iskut muita kapinallisia kuin jihadisteja vastaan. Länsimaat katsoivat Venäjän iskujen auttavan Isisiä, surmaavan siviilejä ja pitkittävän sotaa.
Länsi halusi tahdä mahdollisimman vähän yhteistyötä Venäjän kanssa Syyriassa, Yhdysvallat muun muassa ei halunnut kysyttäessä luovuttaa Venäjän haluamia tietoja maltillisten kapinallisten asemista.
Venäjä ja länsimaat pyrkivät silti sopimaat ilmavälikohtausten välttämisestä.


title: Syyrian sisällissota ja länsimaat

text:
Yhdysvallat pyrki lokakuun lopulla 2015 tehostamaan Isisin vastaista sotaa, Se uhkasi iskeä enemmän Isisin hallitsemia öljynjalostamoja vastaan. Maa puhui maajoukkojen
lähettämisestä.
Yhdysvallat hyväksyi Iranin mukaan Wieniin neuvottelamaan Syyriasta.


title: Syyrian sisällissota ja länsimaat

text: Saksa ja Iso-Britannia liittyivät joulukuun alussa vuonna 2015 Isisin vastaisiin sotatoimiin.


title: Kaarlo Ruuskanen

text: Kaarlo Ruuskanen (28. elokuuta 1891 Lapinlahti – 26. elokuuta 1953) oli suomalainen diplomaatti, lähetystöneuvos ja liikemies.


title: Kaarlo Ruuskanen

text: Ruuskasen vanhemmat olivat maanviljeljä Aaro Aaronpoika Ruuskanen (s. 1868) ja Maria Heikkinen (s. 1873). Ruuskanen pääsi ylioppilaaksi 1911 ja hän opiskeli Helsingin yliopistossa lääketieteellisessä tiedekunnassa sekä myöhemmin vuosina 1923–1924 ja 1926–1927 Lontoossa London School of Economicsissa. Ruuskanen oli mukana aktivistien toiminnassa sekä jääkäriliikkeessä vuodesta 1914 alkaen. Hän joutui tämän vuoksi venäläisten viranomaisten vangitsemaksi vuonna 1916 ja kuului kalterijääkäreihin.


title: Kaarlo Ruuskanen

text: Suomen itsenäistymisen jälkeen Ruuskanen oli ulkoministeriön palveluksessa vuodesta 1918 alkaen. Hän oli Suomen pääkonsulinviraston ja lähetystön palveluksessa Kööpenhaminassa 1918–1920, Tallinnan lähetystössä 1920–1921, Moskovassa 1921, Lontoossa 1923–1924 ja 1926–1927 sekä Pariisissa 1925–1926. Ruuskanen oli sitten konsulina Prahassa vuodesta 1927, lähetystcsihteerinä ja v. a. asiainhoitajana Prahassa vuodesta 1929 sekä ulkoasiainministeriön jaostosihteerinä vuodesta 1932 alkaen.


title: Kaarlo Ruuskanen

text: Ruuskanen oli Ylioppilaskunnan Laulajien puheenjohtajana 1916–1918.


title: Kaarlo Ruuskanen

text: Kaarlo Ruuskanen oli naimisissa vuodesta 1921 saksalaisen Elisabeth Fischerin (s. 1892) kanssa.


title: Bono (täsmennyssivu)

text: Bono voi tarkoittaa ainakin seuraavia:


title: Syyrian sisällissota ja Venäjä

text:
Syyrian sisällissota ja Venäjä käsittelee lähinnä Venäjän toimia Syyrian sisällisodassa,
Venäjä on ollut Syyrian liittolainen 1950-luvulta lähtien, ja Assadin vallan aikana maahan perustettiin pieni laivastotukikohta. Venäjä pyrkii Syyriassa säilyttämään vakaan, itselleen ystävällismielisen hallituksen ja taistelemaan terrorismia vastaan. Venäjä on sodan alusta alkaen tukenut YK:ssa antamilla lausunnoillaan ja sotilasavulla Assadin hallitusta. Toisaalta venäläiset poliitikot Vladimir Putinia myöten ovat ottaneet joissain lausunnoissa etäisyyttä Assadiin. Maa aloitti syksyllä 2015 Syyriassa ilmaiskut Isisiä ja muita kapinallisia vastaan. Venäjä keskeytti yllättäen pääosan ilmaoperaatiostaan maaliskuussa 2016. Venäjän lentokoneet pommittivat saarrettua Aleppoa syksyllä 2016 yhdessä Syyrian ilmavoimien kanssa. Maa torppasi Ranskan esittämän YK:n turvallisnnusneuvoston
Aleppon pommitukset tuomitsevan päätösehdotuksen.


title: Syyrian sisällissota ja Venäjä

text:
Ainoa entisen Neuvostoliiton ulkopuolinen venäläinen sotilastukikohta on Syyriassa sijaitseva Tartusin laivastotukikohta. Venäjä on myös perinyt kauppakumppanuuden Neuvostoliiton ajoilta.
Kun kansannousu alkoi ja sisällissota syttyi 2011, Venäjä ei halunnut antaa Yhdysvalloille samaa voimankäyttömahdollisuutta kuin Libyassa 2011. Venäjä vastusti kaikkea ulkopuolista sekaantumista Syyrian asioihin ja varsinkin hallituksen vastaista sotilaallista interventiota.


title: Syyrian sisällissota ja Venäjä

text: Vuoden 2012 kesäkuussa Yhdysvallat syytti Venäjää taisteluhelikopterien toimittamisesta Syyrian hallinnolle ja tämän laajentavan taisteluja entisestään. Venäjän mukaan asekaupoilla ei ole pyrkimystä vaikuttaa sodan kulkuun, koska Al Assadin hallinnolla on jo entuudestaan sopimukset asetoimituksista Venäjän kanssa. Venäjä lähetti sotilasneuvonantajia Syyriaan vuodesta 2012. Venäjä auttoi Syyriaa myös diplomatian keinoin. Venäjä pyysi Assadia hävittyttämään maan kemialliset aseet, ja onnistui näin estämään Yhdysvaltojen ilmaiskut Syyriaan.


title: Syyrian sisällissota ja Venäjä

text:
Venäjä aloitti ilmasikut kapinallisia vastaan 30. syyskuuta 2015. Näiden tarkoituksena oli auttaa Assadin hallitusta. Ilmaiskut kohdistuivat enimmäkseen muihin kapinallisiin kuin Isis-järjestöön. Miinpä monet
länsimaat ja muut kapinallisten tukijamaat vaastustivat iskuja. Niiden meielstä iskut pitkittivät sotaa ja tuottivat siviiliuhreja. Mutta venäläisten mielestä lännen omat ilmaiskut Syyriassa Isisiä vastaan olivat tehottomia, koska länsi vain teeskenteli taistelevansa Isisiä vatsaan. Venäjä anoi lokakuun alussa 2015, että iskut kestävät ainakin kolme-neljä kuukautta ja kovenevat.


title: Syyrian sisällissota ja Venäjä

text: Venäjä myös pyrki yhteistyöhön Yhdysvaltain kanssa taistelussa Isisiä vastaan, minkä Yhdysvallat osin torjui. Mutta maat sopivat hävittäjien keskinäisten yhteentörmäysten välttämisestä ja myöhemmin tiivistivät yhteistyötä.


title: Syyrian sisällissota ja Venäjä

text: Venäjä veti suuren osan lentokoneistaan pois maaliskuun puolivälissä 2016, jatkaen operaatiotaan melko suppeana terrorismin vastaisena operaationa, ja jätti tukikohtansa miehitetyiksi. Syksyllä 2016 Venäjä auttoi Syyrian armeijaa ja ilmavoimia Aleppossa. Nämä hyökkäsivät saarretun Aleppon osan kapinallisalueelle. Länsimaat syyttivät Venäjää siviilikohteiden tahallisesta ja tahattomasta pommituksesta. Venäjä siirsi S 300-ilmatorjuntaohjuksia tukikohtiensa suojaksi. Siirron tarkoitus oli myös vaikeuttaa mahdollisia lännen sotilaallisia toimia.


title: Syyrian sisällissota ja Venäjä

text: Joulukuussa 2012 Venäjän presidentti Vladimir Putin otti etäisyyttä Assadiin, mutta Putinin mielestä Assadin kaatuminen saattaisi pahentaa Syyrian kriisiä entisestään. Näiden ja monien muiden vastaavien uutisointien jälkeen Venäjä kielsi länsimedioiden virheelliset tulkinnat sanomisistaan Syyrian konfliktissa ja korosti ettei ole muuttanut kantaansa asiassa. Venäläisten ja Assadin välillä oli tapaaminen vuonna 2015. Toisaalta Venäjä pyrki kutsumaan neuvotteluihin kapinallisia. Venäjän marrakuun alussa 2015 antaman lausunnon mukaan maa ei kannata Assadin hallintoa periaatteen vuoksi, vaan Syyrian kansan on päätettävä johtaako Assad maata.


title: Christian Eissele

text: Christian William Eissele (s. 23. kesäkuuta 1992 Lake Mary, Florida, Yhdysvallat) on yhdysvaltalainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan hyökkääjä.


title: Christian Eissele

text: Eissele edusti vuoteen 2011 asti Keski-Floridan yliopiston Knights-joukkuetta. Kaudeksi 2012 hän siirtyi Suomen Kakkosessa pelaavaan PS Kemiin. Avauskaudellaan Eissele teki 26 ottelussa 20 maalia voittaen pohjoislohkon maalikuninkuuden. Kaudella 2013 hän voitti koko Kakkosen maalikuninkuuden tehtyään 24 ottelussa 24 maalia. Alkuvuodesta 2014 Eissele oli testissä Veikkausliigan Helsingin Jalkapalloklubissa ja Kuopion Palloseurassa. Kaudeksi 2014 hän siirtyi Ruotsin 1. divisioonan IK Brageen, jossa hän teki avauskaudellaan 11 maalia 26 ottelussa. Yhteensä puolentoista vuoden aikana Eissele teki 39 pelaamassaan sarjaottelussa 15 maalia.


title: Christian Eissele

text: Heinäkuussa 2015 Eissele palasi Ykköseen nousseeseen PS Kemiin.


title: Christian Eissele

text:
Hän teki loppukauden aikana seitsemän maalia 11 ottelussa ja auttoi Kemiä nousemaan Veikkausliigaan kaudeksi 2016. Veikkausliigakaudella Eissele esiintyi PS Kemin paidassa 26 kertaa ja teki yhden maalin.
Sen jälkeen kaudeksi 2017 hän siirtyi Ykkösen pelanneen FF Jaron riviehin.


title: Osmany Juantorena

text: Osmany Juantorena Portuondo (s. 12. elokuuta 1985 Santiago de Cuba, Kuuba) on kuubalais-italialainen lentopalloilija, joka edustaa Italian A1-liigassa pelaavaa Lube Macerataa ja Italian lentopallomaajoukkuetta. Pelipaikaltaan 200 senttimetriä pitkä ja 85 kilogrammaa painava Juantorena on laitaiskijä. Hänen iskulyöntinsä ylettyy 370 senttimetrin korkeuteen ja torjuntalyöntinsä 340 senttimetriin.


title: Osmany Juantorena

text: Juantorena edusti vuodet 1997–2004 kuubalaista Orientales de Santiagoa. Vuodet 2004–2006 hän pelasi Venäjän Superliigan Ural Ufassa. Vuodet 2006–2009 Juantorena oli ilman seuraa. Vuonna 2009 hän siirtyi Italian A1-liigan Itas Diatec Trentinoon, jossa hän voitti Italian cupin ja CEV-cupin. Vuonna 2010 Juantorena kävi myös qatarilaisessa Al-Arabissa.


title: Osmany Juantorena

text: Vuonna 2010 Juantorena palasi takaisin Itas Diatec Trentinoon. Hän edusti seuraa vuoteen 2013 asti, voittaen Italian mestaruuden kahdesti ja cupin niin ikään kahdesti. Kaudeksi 2013–2014 hän siirtyi Turkin liigan Halkbank Ankaraan, jossa hän oli CEV-cupin finaalissa avauskaudellaan voittaen myös Turkin mestaruuden ja supercupin. Kaudella 2014–2015 Juantorena voitti Turkin cupin ja supercupin.


title: Osmany Juantorena

text: Kaudeksi 2015–2016 hän palasi Italiaan ja Lube Macerataan.


title: Osmany Juantorena

text: Vuodet 2003–2006 Juantorena pelasi Kuuban maajoukkueessa. Vuonna 2005 hän saavutti pronssia maailmanliigasta ja vuonna 2003 hopeaa Pan-Amerikan kisoista.


title: Osmany Juantorena

text: Juantorena sai Italian kansalaisuuden ja debytoi maan maajoukkueessa vuonna 2015. Saman vuoden EM-kilpailuista Juantorena saavutti Italian kanssa pronssia.


title: Osmany Juantorena

text: Juantorenan setä Alberto Juantorena on 400 ja 800 metrin juoksun olympiavoittaja


title: Jason Fairbanks

text: Jason Fairbanks (25. syyskuuta 1780 – 10. syyskuuta 1801) oli yhdysvaltalainen murhaaja. Hän tuli merkittävästä perheestä Massachusettsissa. Hänen kuudes serkkunsa oli varapresidentti Charles Fairbanks. Jason Fairbanks tuomittiin 19-vuotiaan naisen, Elizabeth Falesin murhasta 18. toukokuuta 1801. Hän pakeni vankilasta sukulaistensa avustuksella juuri ennen hirttotuomiotaan syyskuussa 1801. Fairbanks saatiin kiinni ja hänet hirtettiin 10. syyskuuta 1801.


title: Partasaippua

text: Partasaippua on kovaa saippuaa, josta valmistetaan partavaahtoa partasudin avulla. Partavaahdon tarkoituksena on toimia kosteuttavana ja voitelevana aineena ja helpottaa näin partakarvojen leikkaamista. 1900-luvun puolivälistä lähtien aerosolipakattu partavaahto on ollut saippuaa suositumpaa, mutta saippua on yhä käytössä etenkin perinteisiä parranajovälineitä käyttävien keskuudessa.


title: Partasaippua

text: Partasaippua keksittiin 1300-luvulla ja sistä on käytetty nykymuodossaan vähintään 1800-luvun alkupuolelta saakka. Williams-nimistä yhdysvaltalaista partasaippuaa on valmistettu vuodesta 1840, ja kovan saippuan kanssa käytettävälle, mukin tapaiselle vaahdotusastialle myönnettiin patentti Yhdysvalloissa vuonna 1867. Partasaippua oli erittäin suosittua ensimmäiseen maailmansotaan saakka jolloin partavoiteet tulivat laajalti saataville.


title: Partasaippua

text: Partasaippuaa on myyty tikkumuodossa ainakin 1800-luvun puolivälistä lähtien.


title: Partasaippua

text: Perinteisti partasaippua on ollut kiekkomuotoista. Saippua voidaan toimittaa puisessa tai keraamisessa säilytysastiassa, joka nykyään voi olla myös muovia. Saippua voi olla myös paperiin, folioon tai muoviin pakattu tikku. Palasaippuan muotoinen partasaippua on huomattavasti harvinaisempaa.


title: Partasaippua

text: Partasaippuasta valmistetaan partavaahtoa partasudin avulla. Kiekko- ja palasaippuaa käytettäessä kostutettuun partasutiin tartutetaan saippuaa pyörittelemällä sutia saippuan pintaan. Tämän jälkeen sutiin tarttunut saippua vaahdotetaan joko erillisessä astiassa tai suoraan kasvoilla.


title: Partasaippua

text: Tikkumuotoista saippuaa käytetään yleensä hieromalla saippuaa suoraan kasvoille ja vaahdottamalla se kostealla partasudilla.


title: Partasaippua

text: Partasaippuaa valmistetaan kuten tavallistakin saippuaa, mutta ainesosien valinnassa painotetaan pitkäkestoista vaahtoa tuottavia aineita. Valmistuksessa käytetään sekä natriumhydroksidia että kalimhydroksidia, kun taas tavallisessa saippuassa käytetään pelkkää natriumhydroksidia. Tali on perinteinen valmistusaine, jota jotkut perinteiset saippuat käyttävät vieläkin. Usein käytettyjä aineita ovat myös kookos-, palmu- ja oliiviöljy.


title: Jörgen Kruth

text: Jörgen Ingemar Kruth (s. 8. toukokuuta 1974 Tukholma) on tunnettu ruotsalainen uransa lopettanut kickboxing-kilpailija. Hän on tehnyt kickboxingin lisäksi kilpauraa myös muiden taistelulajien parissa. Kruth on entinen kaksinkertainen Muay Thai Councilin raskaan sarjan maailmanmestari. Häntä pidetään yleisesti yhtenä kaikkien aikojen parhaista Pohjoismaisista kickboxing-kilpailijoista.


title: Jörgen Kruth

text: Kruth aloitti uransa taistelulajien parissa vuonna 1984. Hän yritti ensin judoa ja jujutsua, mutta muutaman vuoden kuluttua hän vaihtoi taekwondoon. Vuonna 1987, Kruthin ollessa 13-vuotias, hän oli ensimmäistä kertaa yhteydessä Muay Thain kanssa. Tällöin Po Lindwall ryhtyi hänen valmentajakseen. Hän kamppaili ensimmäisen Muay Thai -ottelunsa jo vuonna 1988. Seuraavina vuosina hän otteli myös mm. savatessa, mutta lopulta vuonna 1994 19-vuotiaasta Kruthista tuli Pohjoismaiden Muay Thai –mestari. Tästä jatkui hänen voittoputkensa, ja hän teki upean uran kickboxingin ja Muay Thain parissa.


title: Jörgen Kruth

text: Hän teki tämän jälkeen vielä debyytin MMA:n (mixed martial arts) parissa vuonna 2009 ja saavutti seuraavina vuosina ennätyksellisiä tuloksia myös tässä lajissa. Kruth on lopettanut aktiivisen kilpauransa taistelulajien parissa. Tilalle hänelle on kuitenkin muodostunut toinen kilpailullinen intohimo, nimittäin pokeri. Kruth on osoittautunut varsinaiseksi pokerilahjakkuudeksi, ja nykyään hän kilpailee Ruotsin mestaruussarjassa.


title: Caroline (Berryn herttuatar)

text: Maria-Carolina Ferdinanda Luisa, Berryn herttuatar (; 5. marraskuuta 1798 Caserta, Italia – 16. huhtikuuta 1870 Brunnsee, Itävalta) oli Molempain Sisiliain kuninkaan Frans I:n tytär ja Ranskan kruununperijän Berryn herttua Charles Ferdinandin puoliso.


title: Caroline (Berryn herttuatar)

text: Caroline nai vuonna 1816 Berryn herttuan, joka oli Ranskan tulevan kuninkaan Kaarle X:n nuorempi poika. Berryn herttua kuoli salamurhan uhrina helmikuussa 1820, jolloin Bourbonin hallitsijasuvun sammuminen vaikutti uhkaavan, mutta rojalistien iloksi herttuatar Caroline olikin raskaana ja synnytti syyskuussa 1820 ”ihmelapseksi” kutsutun pojan, Bordeaux’n herttua Henrin (1820–1884, tunnettiin myöhemmin Chambordin kreivinä). Carolinella ja Charles Ferdinandilla oli lisäksi yksi tytär, Louise Marie Thérèse (1819–1864), joka meni myöhemmin naimisiin Parman herttua Kaarle III:n kanssa.


title: Caroline (Berryn herttuatar)

text: Kun Kaarle X ja Bourbonin suku syöstiin vallasta vuonna 1830 heinäkuun vallankumouksessa, Caroline yritti turhaan saada 9-vuotiaan poikansa julistettua kuninkaaksi nimellä Henrik V. Hän seurasi yhdessä lastensa kanssa syrjäytettyä kuningas Kaarlea maanpakoon Skotlantiin. Vuonna 1832 Caroline palasi salaa Ranskaan ja yritti nostattaa maan länsiosassa legitimistien kapinan nostaakseen poikansa kuninkaaksi. Hän ylitti maan kaakkoisrajan talonpoikaisnaiseksi naamioituneena ja saapui Marseilleen 29. huhtikuuta 1832. Hän siirtyi sieltä edelleen Vendéen alueelle, jossa lyhytikäiseksi jäänyt kapina alkoi kesäkuussa. Kapinan aikana Caroline esiintyi Ranskan sijaishallitsijana ja antoi kuninkaallisia määräyksiä poikansa nimissä. Ranskan armeija kukisti kapinan nopeasti. Ranskan viranomaisia piileskellyt herttuatar Caroline jäi kiinni Nantesissa 7. marraskuuta. Häntä pidettiin sen jälkeen vankina Blayen linnoituksessa. Pian kuitenkin ilmeni, että Caroline oli mennyt salaa naimisiin napolilaisen kreivin Ettore Lucchesi-Pallin kanssa, mikä legitimistienkin silmissä poisti häneltä oikeuden toimia Ranskan sijaishallitsijana. Lisäksi hän oli jälleen raskaana ja synnytti vankeudessa toisen tyttären toukokuussa 1833. Ranskan hallitus piti häntä nyt niin harmittomana, että hänet vapautettiin 8. heinäkuuta samana vuonna. Caroline asui loppuelämänsä ajan ensin Venetsiassa ja toisen miehensä kuoleman jälkeen Brunnseen linnassa lähellä Itävallan Grazia.


title: Nikolai Kaario

text: August Nikolai Kaario (12. joulukuuta 1887 Oripää – 8. syyskuuta 1958 Turku) oli suomalainen taidemaalari, koristetaiteilija ja entisöijä. Hän oli tunnettu erityisesti art deco-tyylisistä maalauksistaan.


title: Nikolai Kaario

text: Kaario opiskeli Turun Taideyhdistyksen piirustuskoulussa vuosina 1902–1905 sekä 1911–1912. Hän teki maisemamaalauksia ja muotokuvia sekä myös kalkkimaalauksia ja stucco-mosaiikkeja. Lisäksi Kaario työskenteli mainos- ja kodinsuunnittelusommittelijana sekä teki entisöintitöitä.


title: Nikolai Kaario

text: Kaario oli vuonna 1945 osallisena ns. "Turun kuvariidassa". Hän löysi Turussa Kaskenkuja 5:ssä olleesta asuintalostaan vanhoja kirkollisaiheisia seinämaalauksia, joiden hän arvioi olevan satoja vuosia vanhoja. Turun historiallisen museon intendentti arvioi kuitenkin arkistolähteiden perusteella, että talo josta maalaukset oli löydetty oli rakennettu 1800-luvun puolivälissä, joten maalaukset eivät voineet olla sen vanhempia.


title: Olenius

text: Olenius on seuraavien suomalaisten sukunimi:


title: Olin

text: Olin tai Ohlin on seuraavien henkilöiden sukunimi:


title: Jerneja Perc

text: Jerneja Perc (17. helmikuuta 1971 Celje – 29. marraskuuta 2009) oli slovenialainen pikajuoksija. Hän oli pituudeltaan 168 cm.


title: Jerneja Perc

text: Perc saavutti Tukholman sisäratojen EM-kilpailuissa 1996 pronssia 60 metrin juoksussa ajalla 7,28. Hän karsiutui saman matkan välierissä sisäratojen MM-kilpailuissa Barcelonassa 1995 ja Pariisissa 1997. Hän karsiutui 100 metrin alkuerissä Göteborgin MM-kilpailuissa 1995 ja Atlantan olympialaisissa 1996.


title: Oma rauha

text: Oma rauha on Pertti Kurikan Nimipäivien EP-levy. Levyn julkaisi Airiston punk-levyt.


title: Oma rauha

text: EP nousi Suomen virallisen albumilistan sijalle 22.


title: Oma rauha

text: Sävellykset Pertti Kurikka, Sami Helle ja Toni Välitalo. Sanoitukset Kari Aalto. Sovitukset Kalle Pajamaa.


title: Maatalouslentokone

text: Maatalouslentokone on maanviljelyskäyttöön rakennettu tai muunnettu ilma-alus. Maatalouslentokoneita voidaan käyttää esimerkiksi torjunta-aineiden ja lannoitteiden levittämiseen.


title: Maatalouslentokone

text:
Maatalouslentokoneet ovat tyypillisimmin kiinteäsiipisiä lentokoneita, kuten Air Tractor -yhtiön koneet, Cessna 188, Gippsland GA200, Grumman Ag Cat, PZL-106 Kruk, M-18 Dromader, PAC Fletcher, Piper PA-36 Pawnee Brave, Embraer EMB 202 Ipanema ja Rockwell Thrush Commander. Helikoptereita on tosin myös käytetty samoihin käyttötarkoituksiin.
Lähes kaikkien maatalouslentokoneiden voimalaitteena on joko mäntämoottori tai potkuriturbiini, mutta suihkumoottorikäyttöisiä koneita, kuten puolalainen PZL M-15 Belphegor on myös ollut käytössä.


title: Maatalouslentokone

text: Lentokoneiden maatalouskäyttö alkoi Yhdysvalloissa 1920-luvulla. Ensimmäiset maatalouslentokoneet muunnettiin ylijääneistä sotilaskoneista, kuten de Havilland Tiger Mothista ja Boeing Stearmanista. Erityisesti maatalouskäyttöön suunnitellut lentokoneet yleistyivät tehokkaiden hyönteismyrkkyjen ja fungisidien kehittämisen seurauksena 1940-luvulla.


title: Raptors 905

text: Raptors 905 on koripallojoukkue Ontarion Mississaugasta. Se pelaa D-liigassa ja toimii NBA-seura Toronto Raptorsin farmijoukkueena. Raptors 905 on D-liigan ainoa kanadalaisjoukkue.


title: Raptors 905

text: Joukkue perustettiin syksyllä 2015. Sen nimi tulee Toronton lähiöalueiden aluekoodista. Joukkue voitti ensimmäisen mestaruutensa vuonna 2017.


title: Sjarhei Karnilenka

text: Sjarhei Aljaksandravitš Karnilenka (, , s. 14. kesäkuuta 1983 Vitebsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Krylja Sovetov Samara ja on pelipaikaltaan hyökkääjä.


title: Nostalgiaa

text: Nostalgiaa on Anssi Kelan kuudes studioalbumi, joka julkaistiin vuonna 2015.


title: Nostalgiaa

text: Edellisen levyn tapaan Anssi Kela on soittanut kaikki instrumentit itse sekä tuottanut ja äänittänyt levyn. Lisäksi levyt "Anssi Kela" ja "Nostalgiaa" muodostavat kasarivaikutteisen levykokonaisuuden, tosin "Nostalgiaa"-levyllä kuuluu diskobiitti, syntetisaattorit, stadionsoundi, etualalle liimatut bassoraidat ja falsettilaulu.


title: Nostalgiaa

text: Kappaleista ”Tanssilattialla” ja ”Nostalgiaa” on tehty musiikkivideot. Lisäksi albumista julkaistiin singlet ”Nostalgiaa”, ”Tanssilattialla”, ”Viimeinen yö” ja ”Piirrä minuun tie”.


title: Nostalgiaa

text: Albumi nousi Suomen virallisen listan 3. sijalle.


title: Kolmosen kausi 2014

text: Kolmosen kausi 2014 oli Suomen jalkapallon neljänneksi korkeimman sarjatason kausi, joka pelattiin yhdeksässä alueellisessa lohkossa. Lohkovoittajat nousivat Kakkoseen kaudeksi 2015.


title: Kolmosen kausi 2014

text: Sarajtaulukkoa ei ole saatavilla. Lohkon voitti FC Kiffen.


title: Kolmosen kausi 2014

text: FC Stars luopui sarjasta ennen kauden alkua ja sen tilalle nostettiin FC Vantaa.


title: Kolmosen kausi 2014

text: Sarjataulukkoa ei ole saatavilla. Lohkon voitti Sudet.


title: HTU

text: HTU voi viitata muun muassa seuraavin asioihin:


title: Stetinden

text: Stetinden tai Stetind on vuori Tysfjordin kunnassa, Nordlandin läänissä, Norjassa. Sen korkeus merenpinnan tasosta on 1 392 metriä. Vuonna 2002 radiokanava NRK:n kuuntelijat äänestivät vuorelle "kansallisvuoren" aseman.


title: Johanneksen Dynamo

text: Johanneksen Dynamo oli vuosina 1985–1995 toiminut helsinkiläinen jalkapalloseura, jonka perustajana ja johtohahmona toimi muusikko Gösta Sundqvist. Nimensä se sai Helsingin Ullanlinnassa sijaitsevasta Johanneksenkirkosta, jonka kaksoistornien siluetti oli myös seuran logossa. Johanneksen Dynamo pelasi parhaimmillaan Suomen neljänneksi korkeimmalla sarjatasolla III divisioonassa, jonne se nousi ensimmäistä kertaa kaudeksi 1992.


title: Johanneksen Dynamo

text: Vuonna 1995 Johanneksen Dynamo ja toinen helsinkiläisseura FC Norssi yhdistyivät ja muodostivat uuden Atlantis FC -nimisen seuran, joka muutaman vuoden kuluttua nousi Veikkausliigaan. Johanneksen Dynamolla oli myös aladivisioonissa pelannut reservijoukkue FC Capitals. Vuonna 2013 uutisoitiin, että elokuvaohjaaja Peter Lindholm valmistelee Gösta Sundqvistista ja hänen jalkapalloseurastaan kertovan elokuvan käsikirjoitusta.


title: Violet Brown

text: Violet Brown (10. maaliskuuta 1900 – 15. syyskuuta 2017 Montego Bay) oli jamaikalainen nainen, joka oli vanhin elossa ollut ihminen. 15. huhtikuuta 2017 alkaen kaikkein vanhin elossa ollut Brown oli myös tiettävästi kuudenneksi vanhimmaksi koskaan elänyt ihminen.


title: Violet Brown

text: Brown oli myös vanhimmaksi koskaan elänyt sekä toistaiseksi ainoa vähintään 110 vuoden iän saavuttanut jamaikalainen. Brown täytti 117 vuotta 10. maaliskuuta 2017. Hän oli tiettävästi neljäs pohjoisamerikkalainen ja seitsemäs henkilö maailmassa, joka saavutti vähintään 117 vuoden iän. Violet Brownin ensimmäinen lapsi Harland Fairweather, joka oli syntynyt 15. huhtikuuta 1920, oli tiettävästi maailman vanhimmaksi elänyt ihminen, jolla oli vanhempi elossa. Brownista tuli 15. huhtikuuta 2017 maailman tiettävästi vanhin elossa oleva henkilö italialaisen Emma Moranon kuoltua.


title: Violet Brown

text: Brown oli tiettävästi viimeinen henkilö, joka oli kuningatar Viktorian alamainen.


title: Violet Brown

text: Brownin 19. huhtikuuta 2017 kuollut poika Harland Fairweather oli kuollessaan 97-vuotiaana tiettävästi vanhin henkilö, jonka vanhemmista toinen on ollut elossa.


title: Violet Brown

text: Brownin kuoleman jälkeen maailman vanhimman henkilön titteli siirtyi japanilaiselle Nabi Tajimalle.


title: Bulgarian sosialistinen puolue

text: Bulgarian sosialistinen puolue (, БСП; "Bulgarska sotsialisticheska partiya", BSP, myös nimellä "Stoletnitsata") tunnettu puolue on bulgarialainen sosiaalidemokraattinen ja keskustavasemmistolainen puolue.


title: Bulgarian sosialistinen puolue

text: Bulgaria joutui toisen maailmansodan loppuvaiheessa 1945 Neuvostoliiton miehittämäksi. Tällöin Bulgarian kommunistit aloittivat voimakkaan operaation valtaan pääsemiseksi, ja sosialistipuolue joutui kommunistien käsiin. Syyskuun 1946 kansanäänestyksessä kansan enemmistö kannatti maan muuttamista kansandemokratiaksi ja kuningas Simeon II lähti maanpakoon. Kommunistijohtoinen Georgi Dimitrovin hallitus sai joulukuussa 1947 valmiiksi uuden perustuslain, joka perustui yksipuoluejärjestelmään eli Bulgarian kommunistisen puolueen valta-asemaan. Oppositio kukistettiin, tunnetuimpana vastustajana Traicho Kostov.


title: Bulgarian sosialistinen puolue

text: Maan ensimmäisissä monipuoluevaaleissa kesäkuussa 1990 puolue oli puhdistautunut kommunistisesta kaudestaan ja sai 53 % äänistä ja välivaiheiden jälkeen puoluejohtaja Zhan Videnov kohosi maan johtoon. Vuonna 2001 puolueen ehdokas Georgi Parvanov valittiin maan presidentiksi ja 2005 Sergei Stanišev pääministeriksi. Staniševin hallitus joutui kohtaamaan talousongelmia, joiden takia se hävisi seuraavissa 2009 parlamenttivaaleissa keskustaoikeiston ryhmittymälle. Vuoden 2013 parlamenttivaaleissa puolue sai 26,6 % äänistä, mutta hävisi silloinkin keskustaoikeiston ryhmittymälle, jonka hallitsevaksi ryhmäksi oli kohonnut GERB-puolue.


title: Bulgarian sosialistinen puolue

text: Vuonna 2014 valitussa Bulgarian parlamentissa on 39 BSP:n listalta valittua meppiä (ääniosuus 15,4 %). Kilpailua on myös saman poliittisen siiven puolella, sillä sosiaalidemokraattinen ABV-puolue "Alternativa za Bălgarsko Vălgarsko" sai vuoden 2014 parlamenttivaaleissa 4,2 prosentin osuuden äänistä.


title: HMS Pallas (1865)

text: HMS Pallas oli Britannian kuninkaallisen laivaston vuonna 1865 vesillelaskettu puurunkoinen panssarifregatti.


title: HMS Pallas (1865)

text: Alus tilattiin Woolwichin telakalta ja sen köli laskettiin 19. lokakuuta 1863. Alus laskettiin vesille 14. maaliskuuta 1865 ja se valmistui 6. maaliskuuta 1866.


title: HMS Pallas (1865)

text: Alus myytiin vuonna 1886.


title: Draga Stamejčič

text: Draga Stamejčič-Pokovec (o.s. Stamejčič, 27. helmikuuta 1937 Ljubljana – 16. elokuuta 2015 Ljubljana) oli slovenialainen yleisurheilija, joka aktiiviurallaan edusti Jugoslaviaa. Hän edusti ljubljanalaista AK Olimpija -seuraa, ja oli pituudeltaan 167 cm.


title: Draga Stamejčič

text: Stamejčič sivusi 80 metrin aitajuoksun maailmanennätystä 10,5 s Celjessä 5. syyskuuta 1964. Hän oli ensimmäinen maailmanennätyksen tehnyt slovenialainen yleisurheilija.


title: Draga Stamejčič

text: Hän sijoittui Tokion olympialaisissa 1964 viisiottelussa viidenneksi pistein 4 790 ja 80 metrin aitajuoksussa seitsemänneksi tuulituloksella 10,8. Rooman olympialaisissa 1960 hän karsiutui 80 metrin aitajuoksun alkuerissä.


title: Draga Stamejčič

text: Stamejčič rikkoi Jugoslavian tai Slovenian ennätyksen 100 ja 200 metrin juoksussa, pika-aidoissa, pituus- ja korkeushypyssä sekä viisiottelussa kaikkiaan yli sata kertaa. Hän voitti 18 kansallista mestaruutta, muun muassa Jugoslavian-mestaruuden pika-aidoissa 1960, 1962 ja 1964 sekä viisiottelussa 1962 ja 1963. Hänet valittiin Jugoslavian vuoden yleisurheilijaksi 1959 ja 1964.


title: Draga Stamejčič

text: Hän lopetti uransa pian vuoden 1964 jälkeen polvivamman vuoksi.


title: Draga Stamejčič

text: Stamejčič sai Bloudek Award -palkinnon urheilu-urastaan 1985. Hänet valittiin Slovenian urheilun Hall of Fameen 2012.


title: Vladimir Milić

text: Vladimir Milić (s. 23. lokakuuta 1955 Žegar, Zadarin piirikunta, Kroatia) on Jugoslaviaa edustanut kuulantyöntäjä. Seuratasolla hän edusti belgradilaista Crvena Zvezdaa. Hän on pituudeltaan 189 cm.


title: Vladimir Milić

text: Milić voitti sisäratojen Euroopan-mestaruuden Milanossa 1982 tuloksella 20,45, ja oli EM-hallikilpailuissa lisäksi viides 1983 ja seitsemäs 1987. Välimeren kilpailuissa hän saavutti kultaa 1979 ja pronssia 1983.


title: Vladimir Milić

text: Milić sijoittui Moskovan olympialaisissa 1980 kahdeksanneksi ja Helsingin MM-kilpailuissa 1983 yhdeksänneksi. Ulkoratojen EM-kilpailuissa hän oli neljäs Ateenassa 1982 ja seitsemäs Stuttgartissa 1986.


title: Vladimir Milić

text: Milić voitti kultaa Balkanin kisoissa 1986. Hän voitti Jugoslavian-mestaruuden kuulantyönnössä 1976, 1978, 1979, 1980, 1985 ja 1986 sekä kiekonheitossa 1976, 1977 ja 1978.


title: Keski-Karjalan Kehitysyhtiö

text: Keski-Karjalan Kehitysyhtiö Oy (KETI) on Keski-Karjalan kolmen kunnan (Kitee, Rääkkylä ja Tohmajärvi) omistama seudullinen elinkeinoyhtiö. KETIn päätehtäviä ovat yritysneuvonta, yritysten toimintaympäristön kehittäminen ja seutumarkkinointi.


title: Trouble in Paradise (albumi)

text: Trouble in Paradise on yhdysvaltalaisen laulaja-lauluntekijä Randy Newmanin seitsemäs albumi, joka julkaistiin vuonna 1983. Hyvät arvostelut saaneelta albumilta julkaistiin singlenä kappale ”I Love L.A.”. Siitä tuli iso hitti ja eräänlainen Los Angelesin kaupungin tunnuslaulu, jota on soitettu muun muassa kaupungin palloilujoukkueiden voitokkaiden kotiottelujen päätteeksi.


title: Trouble in Paradise (albumi)

text: Albumi edusti Randy Newmanin musiikissa uudenlaista tyyliä, jossa aiempi country- ja folk-vaikutteinen akustisuus korvautui syntetisaattorien ja rumpukoneiden käytöllä. Albumilla soittaa kuitenkin monia USA:n tunnetuimpia sessiomuusikoita, kuten kitaristi Steve Lukather ja rumpali Jeff Porcaro. Taustalaulajina kuullaan muun muassa Linda Ronstadtia, Ricky Lee Jonesia ja Don Henleyä. Paul Simon vierailee toisena laulusolistina kappaleessa ”The Blues”.


title: Trouble in Paradise (albumi)

text: Rolling Stone -lehden listalla 1980-luvun sadasta parhaasta musiikkialbumista "Trouble in Paradise" arvioitiin sijalle 67.


title: Trouble in Paradise (albumi)

text: Kaikki albumin kappaleet ovat Randy Newmanin kirjoittamia.


title: Karbonyylifluoridi

text: Karbonyylifluoridi eli fluorifosgeeni (COF) on hiilen, hapen ja fluorin muodostama epäorgaaninen molekyyliyhdiste ja fosgeenin fluorianalogi. Yhdistettä voidaan käyttää orgaanisen kemian synteeseissä.


title: Karbonyylifluoridi

text: Karbonyylifluoridi on huoneenlämpötilassa väritöntä kaasua, joka voidaan paineistaa ja nesteyttää värittömäksi nesteeksi. Yhdiste hydrolysoituu veden vaikutuksesta muodostaen vetyfluoridia ja hiilidioksidia. Karbonyylifluoridi reagoi useiden yhdisteiden kanssa ja on voimakkaasti syövyttävää ja ärsyttää hengitysteitä. Syövyttävyys johtuu vetyfluoridista, jota karbonyylifluoridi muodostaa joutuessaan kosketuksiin veden kanssa.


title: Karbonyylifluoridi

text: Karbonyylifluoridia voidaan valmistaa usealla tavalla ja ensimmäisen kerran sitä valmistettiin vuonna 1934 fluoraamalla hiilimonoksidia hopea(II)fluoridin avulla. Muita tapoja ovat fosgeenin fluoraus asetonitriililiuoksessa natriumfluoridi avulla tai käyttämällä antimonitrifluoridin ja antimonipentafluoridin seosta, rikkitetrafluoridia tai vetyfluoridia. Yhdistettä muodostuu myös hiilimonoksidin ja fluorin välisessä reaktiossa ja kuumennettaessa kalsiumfluoridia ja titaanidioksidia hiilen läsnä ollessa. Karbonyylifluoridia muodostuu fluorattujen polymeerien palaessa.


title: Karbonyylifluoridi

text: Karbonyylifluoridia voidaan käyttää fluorin tai vetyfluoridin sijasta valmistettaessa fluorattuja orgaanisia yhdisteitä. Se reagoi muun muassa alkoholien kanssa muodostaen fluorialkaanijohdannaisia. Siitä valmistetaan myös useita orgaanisen kemian reaktioissa lähtöaineina käytettäviä yhdisteitä kuten difluori-isosyanaatteja ja fluorattuja alkyyli-isosyanaatteja. Yhdistettä voidaan käyttää myös metallifluoridien, joissa metalli on korkealla hapetusluvulla, valmistamiseen.


title: Zlatan Saračević

text: Zlatan Saračević (s. 27. heinäkuuta 1956 Zenica) on bosniahertsegovinalainen kuulantyöntäjä, joka aktiiviurallaan edusti myös Jugoslaviaa.


title: Zlatan Saračević

text: Saračević voitti sisäratojen Euroopan-mestaruuden Sindelfingenissä 1980 tuloksella 20,43, ja sai EM-hallipronssia Grenoblessa 1981 tuloksella 19,40. Hän saavutti universiadeissa hopeaa 1983 tuloksella 19,66. Hän karsiutui loppukilpailusta Barcelonan olympialaisissa 1992.


title: Zlatan Saračević

text: Hän voitti kultaa Balkanin kisoissa 1989 sekä Jugoslavian-mestaruuden 1981 ja 1989.


title: Zlatan Saračević

text: Saračević työnsi ennätyksensä 21,11 Zagrebissa 16. kesäkuuta 1984. Sisäradoilla hän työnsi parhaimmillaan 20,57 Budapestissa 1. helmikuuta 1980


title: Woolwichin telakka

text: Woolwichin telakka () oli Britannian kuninkaallisen laivaston telakka Thames-joen varrella Woolwichissa. Telakalla valmistui lukuisia aluksia 1500-luvun alusta aina telakan sulkemiseen 1860-luvun lopulla. Alus on nykyisin asuinalueena ja osittain teollisuusalueena. Joitakin historiallisia jäännteitä on entisöity.


title: Woolwichin telakka

text: Kuningas Henrik VIII perusti telakan vuonna 1512 valmistamaan aikansa suurimman sotalaivan "Henry Grace à Dieu". Läheisen Deptfordin telakan tavoin telakka-alue valittiin todennäköisesti sijainnin perusteella. Suurimmillaan telakka-alueella oli kaksi kuivatelakkaa, katetut vetotelakat, mastojen asennus vinssit, lukuisia varastorakennuksia, portinvartijoiden rakennukset sekä kellotapuli, tykein varustettu linnoitus sekä loppuaikoina suuri metallipaja, jossa valmistettiin ankkureita sekä muita telakan tarvitsemia metalliesineitä.


title: Woolwichin telakka

text: Kuninkaallinen köydenpunomo, joka oli aikansa suurimpia, perustettiin alueella 1570-luvulla. Punomo oli liian pitkä mahtuakseen telakka-alueelle ja siten sitä jatkettiin nykyisen Beresford Streetin paikalle. Köydenpunomo jatkoi toimintaansa aina vuoteen 1750, jolloin vastaavia ratoja perustettiin muille telakoille. Pian tämän jälkeen köydenpunomo vaurioitui pahoin tulipalossa ja sen jäljelle jääneet rakennukset purettiin vuonna 1835.


title: Woolwichin telakka

text: Telakka suljettiin 1869 sen jälkeen kun Portsmouthin ja Devonportin telakat oli saatu käyttöön valmistamaan suuria höyryaluksia. Sulkemisen jälkeen alue oli puolustusministeriön käytössä Royal Arsenalin varastoalueena. Vuonna 1926 telakka-alueen länsiosat myytiin. Vanhempi itäosa säilyi puolustusministeriön omistuksessa aina 1960-luvulle ja se luovutettiin 1970-luvun alussa Greenwich London Borough Councilille asuntoalueeksi.


title: Tangonimi

text: Tangonimi on salanimi, joka muodostetaan henkilön toisesta etunimestä ja äidin tyttönimestä. Nimitys viittaa ajatukseen, että suomalaisten tangoartistien taiteilijanimiä olisi muodostettu tällä perusteella. Tästä on edelleen kehittynyt suosittu leikki, jossa kuka tahansa voi määrittää itselleen tangonimen.


title: Tangonimi

text: Tangonimiä tiedetään Suomessa käytetyn ainakin muutamissa tapauksissa. Osa yhtyeen The Five Corners Quintet jäsenistä käytti tällä periaatteella muodostettuja salanimiä yhtyeen levytyksissä. Myös yhtyeen Leevi and the Leavings viimeiseksi jääneellä albumilla "Hopeahääpäivä" (2003) yhtyeen kaikki jäsenet esiintyivät näin muodostetuilla salanimillä. Käytetyt nimet olivat: Erik Kääriäinen (Gösta Sundqvist), Juhani Plotard (Risto Paananen), Raimo Louko (Juha Karastie) ja Anders From (Niklas Nylund). Eläkeläiset-yhtye käyttää myös salaniminä tangonimiä.


title: HMS Bellerophon (1865)

text: HMS Bellerophon oli Britannian kuninkaallisen laivaston vuonna 1865 vesillelaskettu puurunkoinen panssarifregatti.


title: HMS Bellerophon (1865)

text: Alus tilattiin Chathamin telakalta ja sen köli laskettiin 28. joulukuuta 1863. Alus laskettiin vesille 26. huhtikuuta 1865 ja se valmistui 11. huhtikuuta 1866.


title: HMS Bellerophon (1865)

text: Alus siirrettiin koululaivaksi vuonna 1904 nimettynä "HMS Indus III":ksi. Alus myytiin romutettavaksi vuonna 1922.


title: Eerik Pakana

text: Eerik Pakana oli vallantavoittelija, joka kuningas Stenkilin kuoltua 1066 taisteli valtaistuimesta Eerik Stenkilinpojan kanssa. Molemmat Eerikit kuolivat sodan seurauksena 1067, ja kuninkaaksi nousi Stenkilin toinen poika, Halsten.


title: Eerik Pakana

text: Historiallisissa lähteissä molemmat Eerikit mainitaan vain Adam Bremeniläisen kronikassa "Gesta Hammaburgensis ecclesiae pontificum".


title: HMS Penelope (1867)

text: HMS Penelope oli Britannian kuninkaallisen laivaston vuonna 1867 vesillelaskettu puurunkoinen panssarifregatti.


title: HMS Penelope (1867)

text: Alus tilattiin Pembroken telakalta ja sen köli laskettiin 4. syyskuuta 1865. Alus laskettiin vesille 18. kesäkuuta 1867 ja se valmistui 27. kesäkuuta 1868.


title: HMS Penelope (1867)

text: Alus romutettiin vuonna 1912.


title: Ford Madox Ford

text: Ford Madox Ford, alkuperäiseltä nimeltään Ford Hermann Hueffer, (17. joulukuuta 1873 – 26. kesäkuuta 1939) oli englantilainen runoilija, kirjailija ja kirjallisuuskriitikko. Hänen toimittamansa lehdet "The English Review" ja "The Transatlantic Review" olivat tärkeitä englantilaisen kirjallisuuden kehityskululle 1900-luvun alussa.


title: Ford Madox Ford

text: Ford oli runoilijana imagismi-tyylisuunnan edustaja. Hänen tunnetuimpia proosateoksiaan ovat "Kelpo sotilas" (Good Soldier, 1915), neliosainen kirjasarja "Parade’s End", joka on julkaistu vuosina 1924–28, ja kolmiosainen kirjasarja "The Fifth Queen", joka on julkaistu vuosina 1906–08.


title: Vapaaehtoistyö verkossa

text: Vapaaehtoistyö verkossa (tai virtuaalinen vapaaehtoistyö, ) on vapaaehtoistyön muoto, jota tehdään etätyönä internet-tietoverkon yli. Esimerkki verkossa tapahtuvasta vapaaehtoistyöstä on osallistuminen Wikipedia-tietosanakirjan toimittamiseen lisäämällä ja muokkaamalla tekstiä tai kuvia sen artikkeleihin.


title: Vapaaehtoistyö verkossa

text: Verkoitse tapahtuva, aikataulultaan joustava työ tekee mahdolliseksi vapaaehtoistyöhön osallistumisen myös liikuntarajoitteisille, vajaatyökykyisille, kiireisille, sosiaalisia kontakteja vältteleville tai muille ihmisryhmille, jotka eivät voi tai halua osallistua perinteisiin vapaaehtoistöihin avustuskohteissa. Vapaaehtoistyö verkossa voi näin auttaa kohentamaan itsetuntoa ja tuntemaan itsensä hyödylliseksi, ja samalla kehittää omia taitojaan eri osa-alueilla.


title: Vapaaehtoistyö verkossa

text: Virtuaalinen vapaaehtoistyö voi sisältää muun muassa näitä tehtäviä:


title: Vapaaehtoistyö verkossa

text: Vapaaehtoistyö verkossa voi olla myös pienten osasuoritusten tekemistä suurissa joukkoutetuissa tiedonkäsittelyprojekteissa () joko tietokoneella tai yhä useammin älypuhelimella. Esimerkki tästä on NASAn vuonna 2001 aloittama Clickworkers.


title: Vapaaehtoistyö verkossa

text: Varhaisimpia tietokoneella tehtäviä vapaaehtoistöitä oli 1970-luvulla aloitettu Gutenberg-projekti tekijänoikeuksista vapaiden teksti- ja kuva-aineistojen digitoimiseksi.


title: Vapaaehtoistyö verkossa

text: Vuonna 1995 Kalifornian Palo Altossa aloitti voittoa tuottamaton Impact Online (nykyisin VolunteerMatch). Siitä kehittyi Virtual Volunteering Project, joka vuonna 1998 siirtyi Texasin yliopiston yhteyteen Austiniin.


title: Vapaaehtoistyö verkossa

text: UNV ylläpitää omaa virtuaalisen vapaaehtoistyön palveluaan äärimmäisen köyhyyden vähentämiseksi maailmassa.


title: Jovan Lazarević

text: Jovan Lazarević (s. 3. toukokuuta 1952) on aktiiviurallaan Jugoslaviaa edustanut kuulantyöntäjä.


title: Jovan Lazarević

text: Lazarević saavutti sisäratojen EM-kilpailuissa pronssia Milanossa 1982 tuloksella 19,54, ja oli kuudes 1984. Välimeren kilpailuissa hän saavutti kultaa 1983 ja hopeaa 1987.


title: Jovan Lazarević

text: Lazarević voitti Balkanin kisoissa kultaa 1981. Jugoslavian-mestaruuden hän voitti 1982, 1983, 1987 ja 1988.


title: Sjarhei Kryvets

text: Sjarhei Vjatšaslavavitš Kryvets (, , s. 8. kesäkuuta 1986 Grodno, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Ranskan Ligue 2:ssa pelaavaa Metz ja on pelipaikaltaan keskikenttäpelaaja.


title: Yingtan

text: Yingtan (, pinyin: Yīngtán Shì) on prefektuuritason kaupunki Kiinan Jiangxin maakunnan itäosassa. Kaupungin keskusta sijaitsee linnuntietä noin 124 kilometriä maakunnan pääkaupungista Nanchangista kaakkoon. Prefektuurin pinta-ala on 3 557 neliökilometriä ja väkiluku 1,125 miljoonaa (2010). Suomeksi "yīngtán" tarkoittaa kotkalampea.


title: Yingtan

text:
Prefektuuri rajoittuu pohjoisessa ja idässä Shangraon, etelässä Nanpingin, sekä etelässä ja lännessä Fuzhoun prefektuureihin.
Piirikuntatasolla prefektuuri jakautuu Yuehun kaupunkipiiriin (月湖区), Guixin piirikuntatason kaupunkiin (贵溪市) ja Yujiangin piirikuntaan (余江县).


title: Yingtan

text: Longhushan (suomeksi lohikäärmeen ja tiikerin vuori) sijaitsee Guixin kaupungissa, noin 20 kilometriä Yingtanin keskustasta. Se on yksi taolaisuuden synnyinsijoista. Se tunnetaan yhtenä neljästä taolaisuuden pyhästä vuoresta. Lisäksi Longhushan on osa Kiinan Danxian pinnanmuodostusta Unescon maailmanperintöluottelossa.


title: HMS Hercules (1868)

text: HMS Hercules oli Britannian kuninkaallisen laivaston vuonna 1868 vesillelaskettu panssarifregatti.


title: HMS Hercules (1868)

text: Alus tilattiin Chathamin telakalta ja sen köli laskettiin 1. helmikuuta 1866. Alus laskettiin vesille 10. helmikuuta 1868 ja se valmistui 21. marraskuuta.


title: HMS Hercules (1868)

text: Alus nimettiin vuonna 1904 uudelleen "HMS Calcuttaksi" ja se palveli varastolaivana Gibraltarilla vuoteen 1914. Alus hinattiin Britteinsaarille, koska höyrykone ei ollut toimintakuntoinen ja siitä tehtiin Portsmouthiin koululaiva nimellä "HMS Fisgard II". Alus romutettiin vuonna 1932.


title: Anund Gardarikilainen

text: Anund Gardarikilainen ("Anund Gårdske") oli Ruotsin kuningas noin vuonna 1070. Hänet mainitaan vain Adam Bremeniläisen kronikassa "Gesta Hammaburgensis Ecclesiae Pontificum". Kronikka kertoo että Anund kutsuttiin valtaistuimelle Gardarikista eli Kiovan Venäjältä, mistä johtuu hänen perinteinen liikanimensä Gårdske. Pian valtaistuimelle nousun jälkeen Anund jo syrjäytettiin, kun hän kieltäytyi toimittamasta veriuhreja.


title: HMS Hector

text: HMS Hector voi tarkoittaa seuraavia Britannian kuninkaallisen laivaston sotalaivoja:


title: Filip (Ruotsi)

text: Filip oli Ruotsin kuningas noin 1105-1118. Hän oli kuningas Halstenin poika.


title: Filip (Ruotsi)

text: Filip ja hänen veljensä Inge nuorempi nousivat valtaistuimelle noin vuonna 1105 setänsä Inge vanhemman kuoltua. Länsi-Götanmaan lain esipuhe sanoo että Filip oli hyvä kuningas, mutta juuri muuta hänestä ei tiedetäkään.


title: Filip (Ruotsi)

text: Islantilaisen Hervörin saagan mukaan Filip hallitsi vain lyhyen aikaa ja oli naimisissa Harald Ankaran tyttären Ingigerdin kanssa.


title: Inge nuorempi

text: Inge nuorempi oli Ruotsin kuningas noin vuosina 1110–1125. Hän oli kuningas Halstenin poika.


title: Inge nuorempi

text: Inge nuorempi nousi valtaistuimelle yhdessä veljensä Filipin kanssa heidän setänsä Inge vanhemman kuoltua. Filip kuoli noin vuonna 1118 ja tämän jälkeen Inge hallitsi yksin Ruotsia kuolemaansa saakka. Länsi-Götanmaan lain esipuheen mukaan Inge myrkytettiin Itä-Götanmaalla.


title: Inge nuorempi

text: Ingen kerrotaan olleen naimisissa norjalaisen suurmiehen Haakon Finninpojan tyttären Ulvhildin kanssa. Leskeksi jäätyään Ulvhild nai Tanskan kuningas Niilo Sveninpojan ja myöhemmin vielä Ruotsin kuningas Sverker vanhemman.


title: HMS Monarch (1868)

text: HMS Monarch oli Britannian kuninkaallisen laivaston vuonna 1868 vesillelaskettu panssarifregatti.


title: HMS Monarch (1868)

text: Alus tilattiin Chathamin telakalta ja sen köli laskettiin 1. kesäkuuta 1866. Alus laskettiin vesille 25. toukokuuta 1868 ja se valmistui 12. kesäkuuta 1869.


title: HMS Monarch (1868)

text: Alus romutettiin vuonna 1905.


title: Astana Arena

text: Astana Arena on jalkapallostadion, joka sijaitsee Astanassa Kazakstanissa. Stadion otettiin käyttöön 3. heinäkuuta 2009 ja sen nykyinen yleisökapasiteetti on 30 000. Se toimii paikallisten jalkapalloseurojen FK Astanan ja FK Bayterekin sekä Kazakstanin maajoukkueen kotistadionina.


title: Tessa Virta

text: Tessa Virta (s. 1967, Jyväskylä) on suomalainen pianisti ja laulaja. Hän on johtanut omaa orkesteriaan vuodesta -90 konsertoiden ja esiintyen erilaisissa tapahtumissa. Omien esiintymisten lisäksi Tessa Virta on tullut tunnetuksi eturivin artistien yhtyeistä orkesterinjohtajana sekä hän on tehnyt sävellyksiä ja sovituksia big bandeille, sinfoniaorkestereille, lauluyhtyeille, teatteriesityksiin sekä useille eri kokoonpanoille. Ensimmäisen oman konserttikiertueensa Vurta järjesti v. 2003 ja esikoisalbuminsa Um Poeta hän julkaisi vuonna 2004. Hän on valmistunut musiikin maisteriksi Sibelius Akatemian Jazz-osastolta vuonna 2006 piano pääaineenaan.


title: Tessa Virta

text:
Tessa Virta vietti lapsuuden Jyväskylässä aloittaen klassiset piano-opinnot 6-vuotiaana Dmitry Hintzen oppilaana konsertoiden säännöllisesti muiden lahjakkaiden oppilaiden, kuten Kirmo Lintisen, Tero Tavailan ja Ursula Lerberin kanssa. Klassisten piano-opintojen myötä tiet johtivat kuitenkin Helsinkiin Oulunkylän Pop/Jazz Konservatorioon, josta Virta valmistui vuonna 1996.
Ensimmäisen konserttikiertueensa Um Poeta Virta järjesti vuonna 2003 teemanaan etelä-amerikkalaisia sävelmiä, bossa novaa sekä omia sävellyksiä 13 hengen orkesterillaan. Tästä julkaistiin myös samanniminen albumi. Vuodet 2004–2006 kuluivat Sibelius-akatemian jazz-osastolla, josta Virta valmistui musiikin maisteriksi piano pääaineenaan. ”Vivo Brasil” -kiertueella vuonna 2005 mukana oli brasilialainen perkussionisti Celio de Carvalho.


title: Tessa Virta

text: Virran seuraava albumi Punainen sävellys julkaistiin vuonna 2010 ja samalla hän järjesti menestyksekkäät sävellyskonserttinsa Jyväskylä Sinfonian ja jazzcombon kanssa Savoy-teatterissa Helsingissä sekä Jyväskylän Teatteritalossa. Vuonna 2012 julkaistulla albumillaan Sun silmissäs näen rakkauden (the look of love säv. Burt Bacharach) hän tulkitsee Nat King Cole -jazziskelmiä, fadoja ja letkeää bossa novaa uusin Jaana Lapon suomennoksin. Levyn sovitukset orkesterille ja Jyväskylä Sinfonialle ovat myös Virran käsialaa.


title: Tessa Virta

text: Virta esiintyy ja konsertoi omalla nimellään sekä Tessa Virta Orkesterilla eri solistien kanssa. Yhteistyötä muusikkona, sovittajana ja kapellimestarina hän on tehnyt lukuisten artistien kuten Tapani Kansan, Jari Sillanpään, Tomi Metsäkedon, Mari Palon, Sami Saaren, Johanna Förstin, Juha Uusitalon, Anneli Saariston, Pentti Hietasen ja Maria Ylipään kanssa.


title: Tessa Virta

text: Kuorotaustan lisäksi lauluopintoja Virta on saanut mm. Maija Hapuojalta, Tim Richardsilta sekä osallistunut useille kursseille (CVT, Estill Voice Technique) sekä Atso Almilan kapellimestarikursseille.


title: Tessa Virta

text: Virta on naimisissa muusikko-kontrabasisti Olli Peuhun kanssa. Pariskunta vihittiin v. 1996 ja heillä on v.1999 syntynyt tytär ja v. 2000 syntynyt poika. Hän asuu perheineen Porvoossa. Ohjelmatoimisto Kumina Music Oy on heillä ollut vuodesta 1995 lähtien.


title: Neutronium

text: Neutronium (lyhennettynä Neutrium) on oletettavasti neutronitähdistä löytyvä aineen olomuoto. Sanan keksi Andreas von Antropoff 1926. Alun perin sanalla viitattiin hypoteettiseen alkuaineeseen, jonka järjestysluku on nolla ja joka sijoitettiin alkuaineiden jaksollisen järjestelmän yläpuolelle. Neutronitähtien löytyessä sanalla on alettu viitata neutronitähdistä löytyvään aineeseen. Oletetaan myös, että neutronit muodostaisivat pelkästään neutronista muodostuvia ytimiä; esimerkiksi tetraneutroni on neljän neutronin muodostama atomiydin. Tetraneutronien olemassaoloa ei ole pystytty todistamaan kokeellisesti ja niistä tehdyt tutkimukset olivat virheellisiä.


title: Neutronium

text: Yksittäiset neutronit hajoavat maan päällä noin 15 minuutissa. Neutronitähdissä yksittäiset neutronit ja niiden mahdollisesti muodostamat ytimet ovat stabiileja sen takia, että neutronitähden vetovoima pitää ne samaan tapaan yhdessä kuin atomiytimessä olevat neutronit pysyvät stabiileina vahvan vuorovaikutuksen ansiosta. Koko neutronitähti muodostaa ikään kuin yhden valtaisan atomiytimen, jossa ne pysyvät vakaina.


title: Neutronium

text: Alustavaa todistusaineistoa on löytynyt dineutroneista vuonna 2012 tehdyissä tutkimuksissa. On kuitenkin tärkeää erottaa dineutroni- ja tetraneutronitutkimusten kaksi selkeintä piirrettä. Tetraneutronihypoteesissa oletettiin, että olisi olemassa maan päällä stabiileja neutroniytimiä. Sen sijaan dineutronioletuksessa ne pysyvät yhdessä vain lyhyen aikaa.


title: Neutronium

text: Vaikka neutronitähdet ovat todistettuja objekteja tähtitieteessä neutroniumin todistaminen on hankala tehtävä. Neutronitähden suurta tiheyttä ja valtavaa vetovoimaa vastaavia olosuhteita on hankala luoda maanpäällisissä laboratorioissa, kuten hiukkaskiihdyttimissä.


title: Formula 3.5 V8

text: Formula V8 3.5, tunnettu aiemmin nimillä World Series by Nissan (1998–2004) ja Formula Renault 3.5 (2005–2015) on autourheiluluokka, jonka järjestää RPM Racing sekä aiemmin Renault Sport. Luokkaa pidetään GP2-sarjan ohella toiseksi korkeimpana luokkana ennen mahdollista siirtymistä kuninkuusluokkana pidettyyn Formula 1 -sarjaan. Luokasta ovat F1:siin nousseet muun muassa Sebastian Vettel, Fernando Alonso, Heikki Kovalainen, Robert Kubica ja Daniel Ricciardo.


title: Formula 3.5 V8

text: Kaikki alkoi kun vuonna 1991 perustettiin "Espanjan Formula Renault" -luokka jota kilpailitiin aina vuoteen 1997 asti. Kaudeksi 1998 sarjan haltuun otti RPM Comunicacion sekä espanjalainen liikemies Jaime Alguersuari Tortajada. Sarjan nimi muuttui aina pääsponsorin mukaisesti vuosina 1998–2003. Kaudella 2004 sarjan nimeksi muuttui "World Series by Nissan". Kaudella 2005 sarjan nimi muuttui jälleen ja se nimettiin "Formula Renault 3.5" -luokaksi. Kausi 2015 oli viimeinen vuosi sarjalle kun Renault Sport ilmoitti lopettavansa World Series by Renault -luokan tukijana. Sarjan otti haltuun RPM Racing ja uudelleennimesi sarjan "Formula V8 3.5" -luokaksi. Sarja lakkautettiin vuoden 2017 päätteeksi.


title: Formula 3.5 V8

text: Kausina 1998–2001 kilpailtiin kaksilitraisella ja neljäsylinterisellä moottorilla varustetuilla Coloni CN1 -autoilla. Vuonna 2002 otettiin käyttöön Dallaran valmistamat autot ja V6-moottorit. Koneet olivat aluksi kolmelitraisia, mutta kun World Series by Nissan yhdistettiin Formula Renault V6 Eurocupin kanssa World Series by Renault'ksi 2005, otettiin aikaisemmin FRV6-luokan Tatuuseissa käytetty 3,5-litrainen Nissan-moottori uuteen FR3.5-luokkaan. Autona säilyi Nissan-sarjan Dallara T02. Vuonna 2008 luokan kalusto uudistui jälleen, kun se siirtyi Dallaran T08-malliin.


title: Formula 3.5 V8

text: Kaudeksi 2012 FR 3.5-luokka uudistui jälleen, kun runko vaihtui täysin uuteen Dallara T12 -runkoon ja Zytekin valmistamaan 3,4-litraiseen V8-moottoriin. Tämä oli ensimmäinen kerta, kun sarjassa käytettiin tuotantoautopohjaisen moottorin sijaan aitoa kilpakonetta. Uudet autot pystyivät lähes samoihin kierrosaikoihin GP2-sarjan kanssa.


title: Formula 3.5 V8

text: Perjantaina ajetaan tunnin kestävät yhdet vapaa harjoitukset. Viikonloppuisin ajetaan molempiin kilpailuihin omat tunnin mittaisaiset aika-ajo jaksot jotka määräävät lähtöjärjestyksen viikonlopun kilpailuun.


title: Formula 3.5 V8

text: Lauantain kilpailu on pituudeltaan 40 minuuttia + 1 kierros. Pakollista varikolla käyntiä ei ole. Sunnuntain kilpailussa ajetaan saman pituinen kilpailu mutta silloin jokaisella kuljettajalla on pakollinen varikolla käynti jonka aikana täytyy vaihtaa molemmat etu- tai takarenkaat.


title: Formula 3.5 V8

text: Nykyinen pistelaskujärjestelmä on samanlainen kuin Formula 1:ssä eli molemmissa starteissa kymmenen parasta kuljettajaa kerää pisteitä järjestyksessä 25, 18, 15, 12, 10, 8, 6, 4, 2, 1. Paalupaikoista tai kilpailun nopeimmasta kierroksesta ei jaeta ylimääräisiä pisteitä.


title: Lord Clyde -luokka

text: Lord Clyde -luokka oli Britannian kuninkaallisen laivaston kahden vuosina 1863-1867 valmistetun puurunkoisen aluksen muodostama panssarifregattiluokka.


title: Torsten Ekström

text: Victor Torsten Ekström (12. elokuuta 1926 Helsinki – 25. syyskuuta 2015 Sipoo) oli suomalainen graafikko, joka suunnitteli postimerkkejä ja seteleitä.


title: Torsten Ekström

text: Torsten Ekström opiskeli Ateneumin graafisella linjalla vuosina 1947–1949. Opintojensa päätyttyä hän työskenteli vapaana mainospiirtäjänä Tanskassa ja Ruotsissa. Hän avioitui Kööpenhaminassa vuonna 1955 Elsebeth Nielsenin kanssa ja työskenteli vuodesta 1972 alkaen Suomen Pankin setelipainossa ja suunnitteli sekä suomalaisia että ulkomaisia postimerkkejä. Hän oli mukana muotoilemassa vuoden 1986 suomalaista setelisarjaa.


title: Torsten Ekström

text: Ekström asui Sipoossa vuodesta 1975 lähtien. Hän kuoli syyskuussa 2015 lyhyen sairauden jälkeen 89-vuotiaana.


title: Henkesi edestä

text: Henkesi edestä on Petri Kotwican ohjaama suomalainen draamaelokuva vuodelta 2015, jonka on tuottanut Minna Virtanen. Elokuva sai Suomen ensi-iltansa Nordisk Filmin levittämänä 10. huhtikuuta 2015. Elokuva sai maailman ensi-iltansa Varsovan elokuvajuhlien pääkilpasarjassa lokakuussa 2015.


title: Henkesi edestä

text: Yksi hetki muuttaa peruuttamattomasti neljän ihmisen elämän. Kiia ja Lauri kiitävät yössä kohti sairaalaa. Kiia pitelee tuskissaan toisella kädellä rattia ja toisella vatsaansa - synnytys on alkanut etuajassa. Yllättäen auto törmää johonkin. Kiia säikähtää ja jarruttaa, auto heittelehtii ennen pysähtymistään. Lauri nousee autosta tarkistamaan tilanteen ja kertoo, ettei nähnyt mitään. Kiia synnyttää terveen lapsen ja ystävystyy sairaalassa Hanna-nimisen naisen kanssa. Hannan mies on jäänyt samalla seudulla auton alle ja päälle ajanut kuski on paennut paikalta.


title: Henkesi edestä

text:
Elokuva kuvattiin kokonaisuudessaan Turussa huhti–kesäkuun välisenä aikana vuonna 2014. Laura Birn opetteli rooliaan varten soittamaan urkuja.
Elokuvan kaikki jälkityöt tehtiin Dublinissa, Irlannissa. Elokuvan musiikin on säveltänyt irlantilainen Stephen McKeon.


title: Kahvila Kampela

text: Kahvila Kampela on Helsingissä Vuosaaren Aurinkolahdessa sijaitseva kahvila, joka toimii vanhassa kalastajamökissä. Kahvila sijaitsee meren rannalla, Uutelan ulkoilupuiston, Uutelankanavan ja pienvenesataman kupeessa ja on avoinna ympäri vuoden. Vuosaari on merenrannalla sijaitseva kaupunginosa. Kahvilasta on 1. toukokuuta 2009 alkaen vastannut yrittäjä Riina Dursun. Kahvilassa on työskennellyt runsaasti nuoria työntekijöitä, joita Riina Dursun on palkannut muun muassa yhteistyössä Helsingin sosiaalitoimen kanssa tarjoten työtä nuorille työelämään astuville työntekijöille. Kahvila Kampela toimii aktiivisesti vuosaarelaisten yhteisöllisyyden edistäjänä tehden Vuosaarta samalla tunnetuksi myös muille helsinkiläisille ja Helsingin ulkopuolisillekin. Lemmikitkin ovat tervetulleita kahvilaan.


title: Kahvila Kampela

text: Kahvila valittiin Helsingin Sanomien 1. maaliskuuta 2015 julkaisemassa lukijaäänestyksessä parhaaksi talviterassiksi.


title: Veskimetsa

text: Veskimetsa on asuinalue () Haaberstin kaupunginosassa Tallinnassa. Sen pinta-ala on 140 hehtaaria ja väkiluku 16 henkeä (1.1.2018). Vuoden 2014 alussa asuinalueen väestöstä 76 prosenttia oli virolaisia.


title: Veskimetsa

text: Veskimetsassa sijaitsee Tallinnan eläintarha.


title: M422 Mighty Mite

text: M422 'Mighty Mite' on 1/4-tonninen, nelivetoinen kevyt taktinen ajoneuvo, joka oli suunniteltu erityisesti ilmateitse kohteeseen tapahtuviin kuljetuksiin. American Motors Corporation valmisti M422:ta Yhdysvaltain merijalkaväen käyttöön vuosina 1959–1962.


title: M422 Mighty Mite

text: Mallin protyyppi valmistui vuonna 1946, ja se oli siten ensimmäinen uusi jeep-tyyppinen ajoneuvo, joka oli kehitetty Yhdysvaltain armeijan käyttöön II maailmansodan jälkeen. Mallin kehitystyö jatkui läpi 1950-luvun ja sen suunnittelutiimissä oli mukana mm. neljä alkuperäisen jeepin kehitykseen osallistunutta American Bantam -yhtiön insinööriä. Ensimmäinen suunnitelma, työnimeltään MARCO MM-100 (MARCO tuli sanoista "Mid-American Research Corporation") oli erillisjousitettu prototyyppi, joka käytti Porschen ilmajäähdytteistä moottoria. Sen erikoinen ominaisuus oli perinteisen pakoputken korvaaminen auton korirakenteiden läpi kanavoidulla pakokaasujärjestelmällä. Pian huomattiin suunnitelman toimimattomuus, sillä kondenssivesi, yhdessä pakokaasujen happamien ainesten kanssa, syövytti auton korirakenteet todella nopeasti. Samaan aikaan Willys kehitteli kipailevaa malliaan, ja vuonna 1953 se esitteli "Bobcat"- tai "Aero Jeep" -nimellä kulkeneen prototyypin. Siinä oli käytetty, suunnittelu- ja valmistuskustannusten kurissapitämiseksi, mahdollisimman paljon "M38-" ja "M38A1"-mallien komponentteja Tämä projekti kuitenkin jäi kakkoseksi, paljon kehittyneemmän M422:n voittaessa suunnittelukilpailun.


title: M422 Mighty Mite

text: Koska malli tulisi vain Yhdysvaltain merijalkaväen käyttöön, oli projektin alusta asti selvää, että sen valmistusmäärä tulisi olemaan rajoitettu. Tästä huolimatta malli suunniteltiin huolella ja se sisälsi monia aikansa uusia innovaatioita.


title: M422 Mighty Mite

text: Auton omamassan pitämiseksi mahdollisimman pienenä, sen kori valmistettiin alumiinista. Näin M422 on ensimmäinen amerikkalaisvalmisteinen maastoajoneuvo, joka on varustettu alumiinikorilla. Sen omamassa on 1700 paunaa (771 kg), joten se on kevyin koskaan valmistettu pohjoisamerikkalainen, "truck"-luokan sotilaskäyttöön tarkoitettu maakulkuneuvo. Se on silti 100 paunaa (45 kg) raskaampi, kuin toisen maailmansodan aikainen saksalainen miehistönkuljetusauto Kübelwagen. M422 oli myös ensimmäinen amerikkalainen sotilasajoneuvo erillisellä pyöränripustuksella. Edessä on poikittaiset ja takana pitkittäiset tukivarret, jotka on tuettu ¼-elliptisillä lehtijousilla. Muita M422:n teknisiä oivalluksia olivat mm. etu- ja takatasauspyörästöjen "Posi-Traction"-kitkalukot, tasauspyörästön sivuille asennetut jarrurummut, nollapisteohjaus sekä alumiininen V4-moottori, joka oli AMC:n itsensä suunnittelema ja valmistama. Ilmajäähdytetty 108-kuutiotuumainen (1,8 l) moottori kehitti tehoa 52 hevosvoimaa (SAE brutto), vääntömomentti oli 90 lb·ft (122 Nm). Näillä arvoilla M422 saavutti maantiellä huippunopeuden 65 mailia tunnissa (108 km/h). Aivan kuten M151 MUTT -maastoajoneuvossa, neliveto kytketään voimansiirron jakolaatikolta, kytkemällä etupyörien veto päälle tai pois. Täysin synkronoitu jakolaatikko mahdollistaa nelivedon kytkennän päälle ja pois lennosta.


title: M422 Mighty Mite

text: Vaikka M422 olikin kaksipaikkainen, se pystyi teoriassa kuljettamaan kuusi henkilöä. Auton takaosassa oli kaksi takaluukkuun kiinnitettyä taittuvaa istuinta sekä kaksi taittuvaa selkäpehmustetta takalokasuojien päällä, jolloin takalokasuojan rakenne toimi istuimena. M422:n kantavuus maastossa oli 850 paunaa (390 kg), joka oli enemmän kuin muilla Yhdysvaltain armeijan 1/4-tonnin ajoneuvoilla. Jopa M151:n kantavuus jäi 800 paunaan (363 kg), vaikka sen rakenne oli huomattavasti jämerämpi. Tarpeen niin vaatiessa voitiin M422:n perään kytkeä armeijan käytössä olleesta perävaunu M416:sta sitä varten kehitetty versio M416B1.


title: M422 Mighty Mite

text: Koska M422 oli tarkoitettu Yhdysvaltain merijalkaväen käyttöön, se oli pakoputkea ja moottorin imuilman putkea lukuun ottamatta valmistettu kahluuominaisuuksin. Auton kahlaussyvyys oli 21 tuumaa (533 mm). Lisäksi se voitiin varustaa mukana kulkevalla ilmatyynysarjalla, joka mahdollisti syvien vesien ylittämisen uittamalla. Joustavat tyynyt täytettiin pakokaasulla ja kiinnitettiin auton keulaan, perään ja kylkiin. Vedessä tarvittu liikevoima ja ohjaus hoituivat auton omien pyörien avulla.


title: M422 Mighty Mite

text: Vuonna 1958 protyyppi läpäisi vaativat testit ja AMC aloitti niiden sarjavalmistuksen vuonna 1960, sitä ennen oli jo valmistettu 250 kappaleen alkuerä. Eri lähteet mainitsevat, että AMC valmisti vuosien 1960–1963 välisenä aikana 3922 kappaletta M422 Mighty Mitea, joten oletettavasti tämä luku on lähellä totuutta. Ajoneuvosta on kaksi eri malliversiota: "M422" ja suurempi "M422A1". Alkuperäisen M422:n akseliväli oli 65 tuumaa (1651 mm), mutta noin tuhannen valmistuneen yksilön jälkeen akseliväliä kasvatettiin kuudella tuumalla. Uusi versio M422A1 oli akseliväliltään 71 tuumaa (1803 mm), mutta sen paino nousi vain 80 paunaa (36 kg). Ensimmäiset 71 tuuman akselivälillä olevat Mighty Mitet oli koemielessä muokattu alkuperäisestä ja näiden koekappaleiden mallinimenä oli "M422E2", kunnes sarjatuotantoon päästyään mallin viralliseksi nimeksi tuli M422A1. Molemmat versiot oli varustettavissa takaluukun ulkopuolelle kiinnitettävällä vararenkaalla. Lisäksi vaihtoehtoiseen varustukseen kuului tukevampi tuulilasinkehys, joka oli sama kuin Willys M38A1-mallissa, sekä pressukaaret, jolloin auto voitiin varustaa kanvaasikankaisella katolla.


title: M422 Mighty Mite

text: Pian M422:n tuotannon aloittamisen jälkeen Yhdysvaltain merijalkaväki alkoi siirtyä miehien ja materiaalin kuljetuksissa tehokkaampien helikoptereiden käyttöön. Mighty Mite oli suunniteltu silloin käytössä olleen Sikorsky H-19:n 2650 paunan (1202 kg) kantavuuden mukaan. Uusi Bell UH-1 “Huey" pystyi kantamaan 1½ kertaa enemmän kuormaa. Tämä on ehkä yksi tekijä, jonka takia M422:n valmistusaika jäi lyhyeksi ja määrät pieniksi. Pienestä valmistusmäärästä huolimatta näitä autoja on säilynyt keräilijöille ympäri maailman.


title: Punikki (pilalehti)

text: Punikki oli Yhdysvalloissa vuosina 1911–1938 ilmestynyt suomenkielinen vasemmistolainen pilalehti. Vuoteen 1921 saakka sen nimenä oli "Lapatossu" ja vuodesta 1936 lähtien "Kansan Huumori".


title: Punikki (pilalehti)

text: Sosialistisen "Työmies"-lehden yhteyteen perustetun "Lapatossun" ensimmäinen toimittaja ja pitkäaikainen taiteilija oli muun muassa "Kurikassa" toiminut Kaarlo Aleksanteri Suvanto. Kahdesti kuukaudessa ilmestyneen lehden tehtävänä oli ”pilan ja ivan muodossa repiä lukijoistaan irti vanhoillisia katsomuksia ja agiteerata niille siinä muodossa sosialismia”. Sen tarkoituksena oli vedota myös poliittisesti välinpitämättömämpään lukijakuntaan ja tuoda "Työmiehelle" lisätuloja. Lehden tunnushahmona toimi Suvannon piirtämä Lapatossu, joka kävelee knallihattu päässä pitkin rautatietä vasen silmä ikuisessa iskussa.